Brad Dourifin äänellä puhuva riivattu Chucky-nukkepoika on kasarikauhun viimeinen ikoni. Demonisen lasten ystävän imago on vaihdellut koomisesta pahamaineiseen. Sarjan vakavampaa laitaa edustava avauselokuva joutui täyskieltoon 30 vuoden takaisessa videolain kiristämässä ilmapiirissä. Tuore uudelleenfilmatisointi nostaa ajankohtaisuutta.\nLumotut nuket nousivat amerikkalaisen kauhun tähdiksi 1980- ja 1990-lukujen taitteessa. Dolls (1987), Puppetmaster (1989), Nukke, jonka kanssa ei leikitä (Dolly Dearest, 1991) ja Pirulliset lelut (Demonic Toys, 1992) olivat aikakaudelle tyypillisiä aikuisten fantasioita, jotka tavoittivat yleisönsä lähinnä videolevityksen kautta. Suuntauksen kuuluisa merkkipaalu Child’s Play (1988) oli puolestaan United Artistsin ja MGM:n valkokangastuotanto. Suomessa Tom Hollandin ja käsikirjoittaja Don Mancinin teosta ei kuitenkaan saanut levittää teattereissa eikä videolla, sillä se juuttui täyskieltoon keväällä 1989.\nChild’s Playn ja sen jatko-osien keskushahmo Chucky on ”Good Guy” -tuoteperheen poikanukke, johon voodoo-taikuuteen perehtynyt sarjamurhaaja (Brad Dourif) on onnistunut siirtämään sielunsa juuri ennen kuolemaansa leluosastolla. Hahmon keskeinen esikuva löytyy Richard Mathesonin tarinoihin pohjautuvan tv-elokuvan Trilogy of Terror (1975) päätösepisodista. Toinen edeltäjä lienee Poltergeistin (1982) lapsia väijyvä klovninukke. Toistaiseksi kahdeksassa elokuvassa kieroillut Chucky on 1980-luvun kauhuelokuvan ikonisista hirviöistä viimeinen ja ristiriitaisin: hahmon imagokehitys on ollut heiluriliikettä hassuudesta läpikotaiseen pahuuteen ja takaisin. Avauselokuva on sarjan vakavimpia töitä, mutta kuten aiemmista krediiteistä voi odottaa, Psyko 2:n (1983) kirjoittajana ja komediallisen vampyyrielokuvan Kauhun yö (Fright Night, 1985) ohjaajana tunnetun Tom Hollandin kerronta pysyy klassisen Hollywood-jännityksen suhteellisen turvallisissa raameissa.\n”Rihkamakulttuurin hyökkäys pikkupojan ja hänen äitinsä kimppuun tuottaa toimivaa jännitystä, joka sijoittuu enemmän trillerin kuin kauhun piiriin”, Harto Hänninen ja Marko Latvala toteavat teoksessaan Verikekkerit: Kauhun käsikirja (Otava, 1992). Kirjan mukaan tappajanukke ”tekee itse asiassa oikein hyvän roolityön” ja elokuvan kotimainen esityskielto on ”täysin käsittämätön”.\nIso-Britannia järkyttyi talvella 1993 kaksivuotiaan James Bulgerin murhasta, jonka syyllisiksi paljastui kaksi kymmenvuotiasta poikaa. Media kiiruhti leipomaan tapauksesta copycat-rikosjuttua ennen kuin sitä oli ehditty tutkia perusteellisesti. Vaikka kumpikaan tappaja ei ollut katsonut elokuvaa Child’s Play 3 (1993), se leimattiin raaistavaksi väkivaltavideoksi, jota murhaajien oletettiin matkineen. Chuckyn vastainen kansanliike tarjosi näkyvyyttä konservatiivipoliitikoille, jotka vaativat tunnetusti ankaran brittiläisen videosensuurin tiukentamista entisestään. Tabloidilehdet tekivät lapsenomaisesta hirviönukesta yhteiskunnan ykkösvihollisen. The Sun yllytti keskiaikahenkisesti kansaa polttamaan kaikki Child’s Play 3 -kasetit roviolla ”kansakunnan edun nimissä”. The Daily Mirror vaati virkavaltaa kieltämään tämän jokseenkin tavanomaisen kauhuelokuvan – ja hieman myöhemmin julisti onnistuneensa. Ahkera demonisointi ei tosiasiassa missään vaiheessa ollut johtanut Child’s Play 3:n kieltoon eikä ikärajan nostamiseen, vaan uutisarvon hyydyttyä kampanja loppui yhtä puolivillaisin perustein kuin oli alkanutkin.\nMustamaalatun Chuckyn status 1990-luvun väkivaltavideouutisia kuvittaneena pahuuden symbolina oli lopulta vain yksi hahmon monista vaiheista. Elokuvasarjan tuotanto jatkui Don Mancinin käsikirjoitusten pohjalta. Pahamaineisen kolmannen osan jälkeen sävyä kevennettiin farssimaiseksi ja romanttiseksi. Elokuvien nimistä katosivat lööpeissä tahriutuneet sanat Child’s Play, joiden tilalle tuli Chuckya moneen lähtöön: Bride of Chucky (1998), Seed of Chucky (2004), Curse of Chucky (2013) ja Cult of Chucky (2017). Alkuteoksen uudelleenfilmatisointi Child’s Play (2019) palasi puolittain vakavaan jännitykseen. Lars Klevbergin ohjaus on franchisen toistaiseksi ainoa teos, joka on päätynyt teatterilevitykseen Suomessa.


Suomen kärkipoliitikot: Ranskan tuhoisat suurmielenosoitukset kertovat, kuinka vaikeaa nykyään on hallita ja tehdä uudistuksia - MTVuutiset.fi\nJulkaistu 10.12.2018 10:14\nMarraskuussa alkaneet mielenosoitukset Ranskassa kertovat ulkoasiainvaliokunnan puheenjohtaja Matti Vanhasen mukaan hallitsemisen vaikeudesta, joka on vallalla laajalti nykyään.\n– Ranska on tilanteessa, jossa heidän on taloutensa takia ollut pakko leikata, tehdä uudistuksia ja vastata ilmastonmuutokseen. Kaikki kansalaiset eivät hyväksy tätä. Tämä on yleisempi ongelma. Tavattoman monissa maissa korostuu hallitsemisen vaikeus, ulkoasiainvaliokunnan puheenjohtaja Matti Vanhanen (kesk.) sanoi aamun Huomenta Suomessa.\nLue myös: Turistit palasivat Pariisin nähtävyyksille, keltaliivien rähinöinti sotki monen suunnitelmat – "Eilen menimme Disneylandiin"\nRanskan mielenosoitukset alkoivat vastarintana polttoaineveron korotuksiin, mutta kääntyivät pian yleiseksi protestiliikkeeksi presidentti Emmanuel Macronia vastaan.\n– Tässä on se tilanne, mikä monesti on, että se alkaa yhdestä kipinästä ja sytyttää roihun. Nyt se on tavallaan hallitsematon ja siellä on kaikenlaista porukkaa, jotka haluavat osoittaa mieltään, ulkoasiainvaliokunnan varapuheenjohtaja Pertti Salolainen (kok.) sanoo.\nEnsimmäistä kertaa kaikki mielenosoitukset ja väkivaltaisuudet tapahtuivat Pariisin vauraimmilla alueilla.\nLue myös Helena Petäistön kommentit Pariisista: Tilanne on jännittynyt, keltaliivit saivat Pariisin laittamaan luukut kiinni – "Panssaroidut ajoneuvot Champs-Elysees'llä ovat aikamoinen näky"\nViikonloppuna poliisi pidätti Ranskassa yli 1 700 ihmistä.\nKeltaliivit aloittivat mielenosoitukset Ranskassa, mutta ydinporukan lisäksi kaduille on tullut jo lukuisia muitakin joukkoja.\n– Se leviää ja siihen tulee kaikenlaiset voimat, joilla on paha olo. Sitten on niitä, jotka tulevat aina jokaiseen mielenosoitukseen. Heillä ei ole mitään muuta tarkoitusta kuin järjestää sekasortoa ja tuhoa, Salolainen sanoo.\nRanska Pariisi Emmanuel Macron Konfliktit Huomenta Suomi Kotimaa


Lavrov syyttää EU:ta luottamuksen horjuttamisesta | Yle Uutiset | yle.fi\nLavrov syyttää EU:ta luottamuksen horjuttamisesta\nLavrov arvostelee unionin linjaa Ukrainan kriisissä luottamusta horjuttavaksi, mutta sanoo samalla Venäjän pitävän EU:ta tärkeänä kumppanina.\n18.11.2014 klo 09.30päivitetty 18.11.2014 klo 10.24\nVenäjän ulkoministeri Sergei Lavrov arvostelee EU:n politiikkaa Ukrainan kriisissä ja sanoo toivovansa, ettei EU:n ja Venäjän suhteissa ole vielä tapahtunut mitään peruuttamatonta.\nLavrov arvostelee unionin linjaa kaksinaismoralismista, vastuun siirtämisestä muille ja pakotteiden käyttämisestä painostuskeinona. Kaikki tämä horjuttaa hänen mukaansa luottamusta ja vakautta Euroopassa, uutistoimisto Itar-Tass kertoo.\nMinskissä Valko-Venäjällä puhunut Lavrov painotti, että Venäjä pitää EU:ta tärkeänä kumppanina ja on kiinnostunut yhteistyön kehittämisestä tasavertaiselta pohjalta.\nLänsimaat ovat määränneet Venäjälle useaan otteeseen pakotteita Ukrainan kriisin vuoksi, koska syyttävät sitä Itä-Ukrainan separatistien tukemisesta. Venäjä kiistää väitteet.\nMaanantaina EU-maiden ulkoministerit päättivät uusista pakotteista, jotka kohdistetaan separatistien edustajiin. Ulkoministerin Erkki Tuomiojan mukaan kahden viikon aikana pohditaan, keitä pakotelistalle lisätään.\nTuomioja sanoi pakotteiden viestin olevan sama kuin tähänkin saakka: Venäjän toimia ei voida hyväksyä, ja syyskuinen Minskin sopimus Ukrainan konfliktin rauhoittamisesta on toteutettava kaikilta osin.\nMinisteri Tuomioja: Pakotteet koskevat separatisteja, nimiä pohditaan edelleen 17.11.2014\nPakotteisiin pohjautuva Venäjän politiikka herättää arvostelua 18.11.2014\nUlkomaatSergei LavrovKansainväliset pakotteetEuroopan unioniUkrainan kriisi 2014VenäjäVenäjän politiikkavenäläiset poliitikotPoliittinen eroprosessiUkraina


Valtava ulkomainos: ”Miksi Justin Bieber on niin surullinen?” – tässä vastaus – Stara\nValtava ulkomainos: ”Miksi Justin Bieber on niin surullinen?” – tässä vastaus\nViihdeuutiset 6.6.2013, 9:30 · Stara.fi\nMaailman tämän hetken suosituin ja seuratuin teini-idoli Justin Bieber sai vastikään entisen tyttöystävänsä Selena Gomezin takaisin, mutta huhujen mukaan vain koeajalle. Viime päivinä poppari on ollut otsikoissa myös hurjastelun merkeissä, mutta eilen eräs räppäri otti syyn niskoilleen.\nNyt Justin on tullut esiin perin erikoisessa paikassa, sillä hänen kasvonsa komistavat valtavaa ulkomainosta Hollywoodissa. Mainoksessa kysytään ”Miksi Justin Bieber on niin surullinen?” ja vastaukseksi kerrotaan, että nuorten liian alhaisten palkkojen takia. Vielä ei ole tietoa miksi Justinia käytetään mainoksessa ja onko hän antanut käyttöön luvan.\nJustin Bieberiä syytettiin hiljattain vastuuttomasta kaahailusta, sillä hänen kerrotaan ajaneen yli sallitun nopeusrajoituksen Ferrari-luksusautollaan Calabasasin aidatun asuinalueen sisällä. Eilen kohuräppäri Tyler, The Creator väitti Twitter-tilillään olleensa auton ratissa Bieberin sijaan. Viesti oli ilmeisesti kohdistettu jalkapallotähti Keyshawn Johsonille, joka kertoi TMZ-verkkosivustolle todistaneensa Justin Bieberin ajaneen ylinopeutta Ferrarillaan.


Trail-Tec 7-napainen sähkösarja Rele - HYUNDAI ACCENT II vm. 09.99-11.05 | Rameder-sähkösarjat\nTrail-Tec sähkösarja 7-napainen Rele yleismallinen - HYUNDAI ACCENT II\nsopii autoon HYUNDAI ACCENT II\nValmistusvuosi 09.99 - 11.05\nValmistajalta Trail-Tec tulee tämä 7-napainen sähkösarja automalliisi HYUNDAI ACCENT II. Perävaunun vilkkujen toiminto näytetään kojetaulussa tämän 7-napaisen rele-sähkösarjan yhteydessä mukana toimitetulla perävaunun merkkivalolla (C2).\nMeidän vinkkimme: Halutessasi perävaunua käytettäessä kytkeä automallisi HYUNDAI ACCENT II pysäköintitutkan kojetaulussa olevalla painikkeella pois päältä. Automallikohtainen pistoke ei sisälly tämän sähkösarjan, joka toimitetaan yksityiskohtaisen asennusohjeen kanssa, toimitukseen. Tämän 7-napaisen sähkösarjan asennus on erittäin helppoa ja valmistajan Trail-Tec mukaan siihen on varattava aikaa noin tunti(a). Pitkäaikaisiin kokemusarvoihimme perustuen suosittelemme kuitenkin varaamaan asennukseen noin 1 tunti(a).


Tilinpäätösanalyysi ajanjaksolta 2005-2009 ja tärkeimmät taloudelliset riskit. Case: Brightpoint Finland Oy\nTikkanen, Anne-Paula (2011)\nTämän opinnäytetyön tarkoituksena oli tehdä tilinpäätösanalyysi Brightpoint Finland Oy:stä, joka toimii matkapuhelintukkurina viestintälaitteiden tukkukaupan toimialalla. Tilinpäätösanalyysissä tunnuslukujen avulla selvitettiin yrityksen taloudellista tilaa ja menestymistä analysoitujen tunnuslukujen ja rahoitusriskien avulla tilikausina 2005 – 2009. Valittuja kannattavuuden, vakavaraisuuden sekä maksuvalmiuden tunnuslukuja verrattiin toimialan tunnuslukuihin.\nOpinnäytetyön suoriteperusteinen tilinpäätösanalyysi tehtiin YTN:n (Yritystutkimusneuvottelukunnan) ohjeiden avulla. Teoriaosassa käytiin lävitse tilinpäätöksen taustaa ja sen eri osiot tilinpäätöskäytäntöineen ja -periaatteineen. Tilinpäätöksen oikaiseminen -osiossa tuotiin esille tilinpäätöksen tavoitteita, vaiheita sekä menetelmiä ja tuloslaskelman sekä taseen oikaisutoimenpiteitä.\nRiskien osalta opinnäytetyössä keskityttiin Brightpoint Finland Oy:n rahoitusriskeihin, jotka ovat johdettavissa yrityksen talouteen liittyvistä riskeistä. Taloudellisissa riskeissä rahoitusriskien hallinta luo pohjan yrityksen muulle riskienhallinnalle. Riskien kirjallisessa osiossa käsiteltiin aluksi riskien tunnistamista, arviointia sekä riskienhallintaa sekä liiketoimintariskejä, maksuvalmius-, luotto- ja rahoituksen markkinariskejä. Rahoitusriskejä analysoitiin pienimuotoisen kyselytutkimuksen avulla, sen tavoitteena oli saada kuva case-yrityksen tilasta tilinpäätösanalyysistä saatavien tietojen lisäksi.\nJotta yrityksen toiminta olisi menestyksellistä, tunnuslukujen tulisi olla tasapainossa. Tuloksista käy ilmi, että globaalin taloudellisen laman vaikutus oli merkittävä niin Brightpoint Finland Oy:ssä kuin toimialallakin vuosina 2008 - 2009. Case-yrityksen kaltaisella myyntitoimintaa harjoittavalla yrityksellä taloudellisten suhdanteitten vaiku-tukset olivat huomattavat. Yrityksen taloudelliseen vastuuseen kuuluvan riskienhallinnan tulisi tapahtua yrityskohtaisesti, se lisää yrityksen taloudellista vakautta ja parempaa kannattavuuskehityksen ennakointia. Yritysten rahoitusriskit ovat yksilöllisiä, pääpiirteittäin kuitenkin samantyyppisiä. Brightpoint Finland Oy odottaa vuoden 2011 jälki-puoliskolta kasvun parantumista etenkin yritysmyynnissä, palvelussa ja myös älypuhelinmyynnissä.


Näin tilaat KTN:n kotisiivouslahjakortin naistenpäiväksi - KTN Siivouspalvelut\n01.03.2021 /by anna\nHaluatko yllättää naistenpäivänä puolisosi, äitisi tai jonkun muun elämäsi tärkeän naisen? Anna lahjaksi KTN:n kotisiivouslahjakortti! Lahjan saaja säästää aikaa, joka menisi siivoukseen, ja pääsee sen lisäksi nauttimaan ammattilaisten putipuhtaaksi siivoamasta kodista.\nKTN:n siivouslahjakortti oikeuttaa kotisiivoukseen, jonka lahjan saaja voi tilata itselleen sopivaan aikaan. Voit itse päättää, lahjoitatko kotisiivousta valitsemallasi summalla tai kiinteän hinnaston mukaan (esimerkiksi 2 tai 4 tuntia). Lue täältä lisää tehokkaasta ja suositusta KTN:n kotisiivouspalvelusta.\nLahjakortin voi tilata allaolevaa lomaketta käyttäen. Kortin voi myös noutaa KTN:n toimistolta osoitteesta Läkkisepäntie 2, 00620 Helsinki. Toimisto on auki arkisin 8–16.\nhttps://ktn.fi/wp-content/uploads/2018/05/ktn-kiinteistosiivous-kotisiivous.jpg 788 1180 anna https://ktn.fi/wp-content/uploads/2021/03/ktn-logo-2021.jpg anna2021-03-01 15:20:452021-03-01 15:20:45Näin tilaat KTN:n kotisiivouslahjakortin naistenpäiväksi


Pia Tuonosen neuleblogi: 12/2012\nTein ennen joulua vielä toisenkin huopakorun, mikä itse asiassa tuli vähän vahingossa ja ollenkaan suunnittelematta. Olin suunnitellut tekeväni pannunalustan huopapalloista ja huovutin palloja, huovutin ihan urakalla 36 kappaletta palloja! Tulihan niitä tuollainen kulhollinen:\nMutta kun asettelin ne pannunalustan muotoon, ja aloin kiinnittää niitä langan avulla, huomasin, että pienikin kokoero oli ongelma! Jos välissä oli pienempiä palloja, riveistä ei tullut suoria ja koko juttu alkoi mennä vinksalleen. Tuossa oli nimittäin kiristettävä lanka tiukalle jotta pallot pysyisivät niin vierekkäin kuin mahdollista. Harmi, idea kun oli niin hyvä. Mutta en kyllä kokonaan hylkää tuota ideaa, jossain vaiheessa kyllä saan sen onnistumaan!\nNoita palloja käytin kuitenkin nyt koruun, johon laitoin myös puuhelmiä. Siis kaulakoru ja rannekoru samaa sarjaa. Ihan hauska!\nLabels: huovutus, valmiit\nOlin ihan unohtanut näyttää valmistunutta seinätekstiiliäni, sitä huovutettua!\nTässä se on valmiina, tosin ei vielä seinällä. Seinälle ripustaminen vie vielä vähän aikaa... Aika suuri tuosta tuli, sellainen 70 x 50 cm, ihan kunnollisen kokoinen "seinätauluksi":-)\nNäissä lähikuvissa näkyy vähän paremmin mitä olen tehnyt tuohon märkähuovutuksen jälkeen, eli neulahuovutin villaa sekä villalankaa, kirjailin ja ompelin erilaisia helmiä kiinni.\nTekstiilin alareunassa on märkähuovutetut pötkylät. Halusin alareunaan jotain jujua, ja luonnosteluvaiheessa keksin tehdä siihen tuollaisen efektin. Ne oli itse asiassa aika helpot tehdä, tosin ne piti pyöritellä lähes valmiiksi jo ennen kuin muuta työtä alettiin huovuttaa. Muuten niistä ei olisi tullut pulleita pötkylöitä.\nEtualalla on kaisloja ja jotain rantakasveja...\n... ja taustan kallion edessä kimaltelee veden pinta (turkooseja helmiä)\nTätä oli aivan ihana tehdä, haluan ehdottomasti tehdä lisääkin tällaisia "maisemia". Hauskinta oli se, miten tässä pystyi yhdistelemään eri materiaaleja ja tekniikoita. Ja tällaisia voisi tehdä vielä useammistakin materiaaleista, voisi yhdistää kangasta, neulottuja ja virkattuja alueita, ja vaikka metallilankaa (joka tuli idea täältä) :-) Vielä kun olisi sitä aikaa enemmän toteuttaa kaikkea mitä päähän pälkähtää!\nTässä vielä koulussa huovutettua, huopakoru:\nIhana, vai mitä? :-)\nTässä vaiheessa kun on saanut kaikki neulomukset pakettiin, on kiva tehdä jotain helppoa ja myös sellaista minkä ei tarvitse valmistua jouluksi. Sitten ihan huomaamatta se saattaaakin valmistua nopeasti;-)\nPeruspipo/myssy tyttärelle, samasta langasta kuin se huivimyssykin. Ja kun samaa lankaa vielä on, ajattelin vielä pitkän huivinkin neuloa. Tyttö vihjaisi, että sellainenkin voisi olla kiva, joko näiden pakkasten takia tai sitten siksi, että isot tytöt kuulemma kun käyttää pitkiä huiveja eikä mitään kaulureita...\nMalli: oma, ylhäältä alas ja lopuksi korvaläpät\nLanka: Novita Puro, väri Ilo\nMuuta: Ja pipoon tuli toki vuori, jotta on lämmin!\nPurossa vaihtuu värit hauskasti, tähänkin tuli korvaläpät eri värillä!\nLabels: lasten neuleet, päähineet, valmiit\nJoka joulu olen lapsille rakentanut jonkinlaisen piparitalorakennelman ja nyt teki mieli kokeilla jotakin uutta mallia. Muumitalo oli yksi vaihtoehto, mutta halusin sittenkin ihan jotain muuta kuin taloa. Koska poikani on junafriikki, kokeilin veturi+vaunu-yhdistelmää, mutta ensimmäistä kertaa turhautuminen iski ja kaikki meni roskikseen! Olisihan ne osat toki voinut syödä pipareina, mutta kiukku iski lujaa ja roskis oli lähellä!;-)\nSiis uutta tekemään! Tuntui että piparijunassa ongelmana oli juuri se, että en ollut itse tehnyt kaavoja (täältä löytyy kaavat ei niissä mitään vikaa ole, ne ei vaan sopineet minulle...). En vaan tykkää sillä tavalla, koska silloin en itse hahmota rakennelmaa ja kaikki menee pieleen. Nyt siis tähän otin vain ideaa netistä ja piirsin itse kaavat. Karuselli siis tällä kertaa. Tässä osat paistettu ja koristettu:\nTässä karuselli on jo koottu eli näyttää jo siltä miltä pitääkin:\nSitten vielä vähän tomusokeria siivilän läpi ja siinäpä se on valmiina:\nKarusellissa ei ole niitä tukipuita mitkä ehkä tekisi siitä enemmän karusellin näköisen, mutta tämä oli tosi helppo koota! Hevosten tukena on pienet piparisuikaleet ja keskiosassa on neljä suorakaiteen muotoista palaa.\nTyttö tykästyi kesällä tekemääni virkattuun liiviin niin kovasti, että ajattelin, että talveksi voisi tehdä hieman lämpimämmän liivin. Tämän neuloin aika nopeasti, se vaan jäi odottamaan sitä viimeistä sovitusta pidemmäksi aikaa. Siis sitä, että sain käsiaukkojen resorit mitattua sopiviksi. Mutta nyt se on valmis ja muutama kerta se on jo ollut käytössäkin. Pikku pakkasilla tämä on kiva, mutta nyt alkaa olla jo sellaiset pakkaslukemat, että hihoissakin on oltava lämmintä enemmän!\nLanka: Novita 7 veljestä, turkoosi\nUutta: 7 veikan neulominen 5 mm puikoilla! En ole aiemmin neulonut 7 veikkaa 4 mm suuremmilla puikoilla ja tämä oli jännä kokemus. Tuli ihanan pehmeä, laskeutuva pinta, juuri liiviin sopiva, eikä muuten tarvinnut paljoa silmukoita;-).\nTyttö tykkää kun tämä on sellainen tunikan/mekon/liivin sekoitus, eli alle riittää trikoot ja pitkähihainen paita. Mukava oloasu siis kouluunkin:-)\nLabels: lasten neuleet, liivit, omat neulemallit, valmiit\nTällaiset niistä sukista sitten tuli! Piti aika pikapikaa neuloa, että saan ne pakettiin ja postiin. Uskallan ne nyt jo näyttääkin kun sukkien saaja ei blogia lue:-)\nJatkoin kuvioiden neulomista oranssikirjavalla Polkalla ja olen ihan tyytyväinen värien kulkuun!\nLanka: Novita 7 veljestä musta ja oranssi Polkka\nUutta: Näissä ei ollut mitään muuta uutta minulle, mutta edelleen vahvistui se tosiasia että sukat tuntuvat valmistuvan nopeammin kun tekee molempia yhtaikaa. Eikä tarvitse tehdä muistiinpanoja kerroksista, kavennuksista ja silmukkamääristä kun tekee aina saman vaiheen peräkkäin:-)\nMuistin tänään, että yhdet joululahjasukat piti vielä neuloa. No, pikaisestihan ne sain puikoille. Värien valinnassa meni enemmänkin aikaa ja sitten vain puikot viuhumaan.\nOlen kyllästynyt neulomaan sitä ns. jälkimmäistä sukkaa, niin että tässä on nyt tulossa molemmat kerralla. Ei mitään magic luuppia, vaan ihan vain kahdet sukkapuikot ja kahdet lankakerät. Yksinkertaista!\nVäreiksi valitsin lankanöttösiä, joita on jäänyt lankapussien pohjalle, kivasti värit sävyttyykin näin. Katsotaan sitten miltä ne valmiina näyttää. Mukavalta ainakin toistaiseksi, vai mitä :-)\nLabels: kirjoneuleet, omat neulemallit, sukat\nKokeilin tehdä pienelle ekaluokkalaiselle uuden talvimyssyn. Koska neidin kaula tuntuu aina olevan paljaana tai siis erillinen huivi/kauluri on aina oltava mukana, ajattelin että jos yhdistäisi nuo molemmat, siis myssyn ja huiviosan. Muuntelin vähän Toasty topperin ohjetta eli aloitin pääalaelta ja siitä sitten itse sovelsin mittaillen ja sovitellen.\nHaaveissani oli neuloa myssy jonka alaosasta tulisi jonkinlainen tuubihuivi. Sellainen jäi kyllä vielä kehiteltäväksi, eka versiosta nimittäin tuli tällainen. Muuten hyvä, mutta koska alle ei ole tarkoitus laittaa kypärämyssyä (kuka ekaluokkalainen suostuu käyttämään kypärämyssyä...?), korvien kohdalta myssy ei ole tarpeeksi tiukka eli korviin pääse kylmä ilma. Muuten tuo olisi hyvä, eli ehkä sivujen lyhentäminen olisi auttanut. Mutta minä päätin mieluummin purkaa...\nTein enemmänkin Toasty Topperin tyylisen eli leuan alle solmittavat nauhat. Nyt vain leveämmät kuin mitä olen aiemmin tehnyt. Tein myös enemmän lyhennettyjä kerroksia ettei niskasta tullut liian pitkä ja jäisi kasaan.\nMyssy istuu nyt hyvin päässä ja huivi on tarpeeksi leveä kaulahuiviksi! Se toimii!! :-)\nMalli: oma, sovellettu Toasty Topperin ohjeesta\nPuikot: 3,5 mm, jotta neulos tarpeeksi napakkaa\nNämä ei ihan sovi myssyn värimaailmaan, mutta kun tyttö halusi kirjoneulelapaset näistä väreistä...\nLabels: kirjoneuleet, lapaset, lasten neuleet, omat neulemallit, päähineet, valmiit\nEn suinkaan ole lopettanut bloggaamista ja vielä vähemmän käsitöiden tekoa. Tämä vaan on sellaista aikaa että kaikkea ei voi blogissa näyttää ja muutenkin on ollut hirmuinen kiire ees ja taas :-)\nKoulussa on ollut ihania uusia kursseja: ollaan tehty kankaanpainantaa, huovutusta ja viimeisimpänä puutöitäkin! Kankaanpainantaan hurahdin ihan täysillä ja mielessä pyörii jo ideat omiin seuloihin. Niitä pitää kyllä saada. Koulussa kokeilin yhden seulan teon, ja kantapään kautta tuli kokeiltua millaiset kuvat toimii ja mitkä ei. Seuraavista tulee sitten parempia:-)\nTässä näitä jotka onnistuivat ihan kivasti, huonommista ei tullut valmiiksi tuotteeksi asti.\nPuput ja muumimaisema painettuina kankaalle ja sitten niistä on tehty pienet kassit, sellaiset lapselle sopivat kerhokassin kokoiset. Tai sitten vaikka neulepussukaksi sopiva kassi.\nSimon' s Cat pääsi suurine silmineen penaaleiksi tai meikki- ym. pussukoiksi. Myyntiin meni nämä, samoin nuo pikkukassit.\nTämä huovutustekele on vielä keskeneräinen tekele:\nKooltaan tuo on ihan seinävaatteen kokoinen ja sellainen siitä onkin tulossa. Ensin märkähuovutin nuo maiseman kuviot siihen. Seuraavaksi olen neulahuovuttanut siihen lisää juttuja (niitä en tosin ole vielä kuvannut). Lopuksi on vielä tarkoitus kirjailla ja lisätä vähän helmiäkin. Saa nähdä miltä se lopulta näyttää! Toivottavasti siitä tulee sellainen että sitä haluaa katsella omalla seinällään:-)\nPuutyökurssimme jatkuu vielä, joten niitä käsitöitä näytän sitten kun olen saanut kaikki puutyöt valmiiksi asti. Ja toki olen neulonutkin, neuleitakin näemme siis lähiaikoina myös:-)\nLabels: huovutus, ompelukset, valmiit


käsityöläisen kotona: Leikkurit\nTämä leikkuri on vanha ja vanhaan koneeseen joskus ostettu. En ole sitä paljoakaan käyttänyt ja nyt kokeilin kävisikö se tähän uuteen koneeseen. No kävihän se. Samat paininjalat käyvät vanhaan ja uuteen koneeseen, vaikka ovat eri merkkiset. Puolatkin olivat samaa kaliiperia. Oikein kiva.\nNo tähän leikkuriin. Se siis leikkaan ohuita kankaita samalla kun reunan huolittelee. Ei se korvaa saumuria, mutta on kiva "lelu". Reuna on huoliteltu siksakilla.\nVyönreikiä voi myös ommella tällä koneella. Ekaksi ommellaan tollainen ympyräommel (niitä on kolmea kokoa) ja tällä työkalulla tehdään reikä keskelle.\nLähettänyt käsityöläisenkotona klo 13.59


Prinsessa Victorian isoisä halusi vapaaehtoiseksi talvisotaan – Ruotsin kuningas kielsi – Päivän Lehti\nPrinsessa Victorian isoisä halusi vapaaehtoiseksi talvisotaan – Ruotsin kuningas kielsi\nUutiset\t14.3.2017 08:00 Kari Kallonen\nPrinssi Carl Philip, prinsessa Victoria sekä presidentti Sauli Niinistö osallistuivat ruotsalaisten talvisodan vapaaehtoisten kunniaksi järjestettyyn tilaisuuteen. (Kuva AOP)\nTasavallan presidentti Sauli Niinistö tapasi talvi- ja jatkosodan ruotsalaisia vapaaehtoisia.\nSUOMI 100 Tasavallan presidentti Sauli Niinistö matkusti Tukholmaan talvisodan päättymispäivänä osallistuakseen Svenska Finlandsfrivilligas Minnesföreningenin juhlaan. Myös Ruotsin kruununprinsessa Victoria ja prinssi Carl Philip olivat mukana ruotsalaisten vapaaehtoisten kunniaksi Finlandsparkenissa järjestetyssä tilaisuudessa.\nPresidentti Niinistö ja prinsessa Victoria laskivat juhlassa seppeleen Suomi-monumentille. Presidentti piti myös vastaanoton Suomen suurlähetystössä, juhlaan osallistui talvi- ja jatkosodassa palvelleita ruotsalaisia vapaaehtoisia sekä muita veteraaneja ja veteraanijärjestöjen edustajia.\nPrinsessa Victoria oli pukeutunut kunnioittavasti sinivalkoiseen asuun ja kantoi hopeista Björn Weckströmin jo 1960-luvulla suunnittelemaa Space Silver -kokoelmaan kuuluvaa Planetaariset laaksot -kaulakorua. Koru nousi kansainväliseen valokeilaan, kun näyttelijä Carrie Fisher piti sitä prinsessa Leian roolissa elokuvassa Tähtien sota. Prinsessa Leia luovutti elokuvan loppukohtauksessa urhoollisuusmitalit.\nSattumaako, mutta myös prinsessa Victorialla on läheisempi yhteys sotien ruotsalaisiin vapaaehtoisiin kuin yleisesti muistetaan.\nRuotsalaisen vapaaehtoisjoukon ilmatorjuntapatteri siirtämässä tykkiä vuonna 1940 Petsamossa. (Kuva SA-kuva)\nTalvisodassa palveli yli 8 000 ja jatkosodassa noin 1 700 vapaaehtoista ruotsalaissotilasta. Svenska Frivilligkåren koostui ruotsalaisista ja noin 700 norjalaisesta vapaaehtoisesta. SFK:n komentajana toimi Mannerheimille jo vapaussodasta tuttu 71-vuotias ruotsalainen kenraali Ernst Linder.\nFinlandskommitén tunnuslauseena oli Finlands sak är vår, Suomen asia on meidän. Ruotsista talvisotaan saapuneiden vapaaehtoisten kuluja ei maksanut Ruotsin valtio, vaan tarvittavat varat saatiin keräyksillä kansalaisilta ja yrityksiltä. Varusteet ostettiin Ruotsin armeijalta. Suomeen saatiin myös useita lentokoneita, hävittäjiä ja tiedustelukoneita oli ruotsalaisten vapaaehtoisten Lentorykmentti 19:n käytössä.\nSFK sijoitettiin aluksi Kemin ja Tornion seudulle muun muassa ilmatorjuntatehtäviin, mutta helmikuussa 1940 joukkoja siirrettiin Sallaan rintamavastuuseen. Ensimmäinen kaatunut ruotsalainen vapaaehtoinen oli komentaja, everstiluutnantti Magnus Dryssen.\nKaikkiaan ruotsalaisia kaatui talvisodassa 33 vapaaehtoista, 55 haavoittui ja 130 sai paleltumisvammoja. Kun talvisota päättyi rauhaan, olivat ruotsalaiset vapaaehtoiset sitä mieltä, että Ruotsin olisi pitänyt auttaa enemmän.\nSyyskuussa 1940 Helsingin olympiastadionin katsomossa SUL:n puheenjohtaja Urho Kekkonen, sotamarsalkka Mannerheim, Ruotsin perintöprinssi Gustaf Adolf, pääministeri Risto Ryti ja Saksan urheilujohtaja Hans von Tschammer und Osten.\nPrinssiä ei päästetä talvisotaan\nSuomen suurlähetystössä pidetyssä juhlassa presidentti Niinistö siteerasi ruotsiksi Suomen armeijan ylipäällikkö Carl Gustaf Mannerheimin päiväkäskyn kiitossanoja ruotsalaisille vapaaehtoisille.\n”…monilla taistelukentillä ovat ruotsalaiset ja suomalaiset taistelleet rinta rinnan isiltä perityn uskomme, vuosisataisen kulttuurimme ja vanhan pohjoismaisen oikeusjärjestyksemme puolesta. Teille, uskolliset Ruotsin miehet, jotka olette jättäneet kotinne ja omaisenne jakaaksenne meidän kanssamme sotaretken vaarat ja rasitukset, lausun Suomen kansan kiitoksen jalosta avustanne…”\nMyös ruotsalainen perintöprinssi, 33-vuotias Gustaf Adolf halusi osallistua vapaaehtoisena talvisotaan, mutta hänen isoisänsä, Ruotsin iäkäs kuningas Kustaa V kielsi. Kuninkaan poika eli Gustaf Adolfin isä oli kruununprinssi, myöhemmin kuningas Kustaa VI Aadolf.\nVälirauhan aikana syyskuussa vuonna 1940 prinssi saapui kuitenkin Suomeen seuraamaan kolmimaaottelua Helsingin olympiastadionilla. Jatkosodan jo alettua syksyllä 1941 prinssi vieraili Mannerheimin vieraana Mikkelin päämajassa ja kiersi rintamalla Itä-Karjalassa. Gustaf Adolf vieraili jatkosodan aikana uudelleen Suomessa myös keväällä 1942.\nPrinssin vierailu on mukana myös Åke Lindmanin sotaelokuvassa Framom första linjen – Etulinjan edessä.\nPrinsessa Victorian isoisä prinssi Gustaf Adolf Mannerheimin vieraana Mikkelin päämajakaupungissa. (Kuva SA-kuva)\nGustaf Adolf menehtyi lento-onnettomuudessa Kööpenhaminassa 26.1.1947. Hän oli palaamassa seurueineen Amsterdamista Tukholmaan, kun välilaskun aikana oli unohdettu poistaa korkeusvakaajan lukitussokka.\nPrinssi oli mennyt naimisiin vuonna 1932 prinsessa Sibyllan kanssa ja heille syntyi neljä tytärtä sekä viimeisimpänä, kuopuksena, poika Carl Gustaf vuonna 1946. Carl Gustaf, nykyinen kuningas Kaarle XVI Kustaa oli alle vuoden ikäinen isänsä kuollessa.\nNykyisen kuninkaan isoisä Kustaa VI Aadolf nousi valtaistuimelle vuonna 1950, jolloin nelivuotiaasta pojasta tuli kruununperijä. Yli hypätyn sukupolven vuoksi Kaarle XVI Kustaa nousi puolestaan valtaistuimelle vain 27-vuotiaana, kun isoisä kuoli vuonna 1973.\nTämän jälkeen kuninkaita ei Ruotsissa enää nähdä moneen vuoteen, sillä vapaaehtoisena talvisotaan halunneen Gustaf Adolfin lapsenlapsesta kruununprinsessa Victoriasta tulee Ruotsin kuningatar, kruununperimysjärjestyksessä toisena äitinsä jälkeen on prinsessa Estelle.\nPrinssi Gustaf Adolf, prinsessa Sibylla ja perheen kuopus, nykyinen kuningas Kustaa XVI Kustaa. (Kuva Ruotsin kuningashuone)\nLue seuraavaksi Tappara oli runkosarjassa terästä – mutta nyt alkavat pudotuspelit


26.9.2016 16:37 irisihmemaassa\tTuhat ja yksi kirjaa\nMinä yritin. Minä ihan oikeasti yritin. Mutta kun ei, niin ei.\nEn oikein vieläkään ole ihan varma mikä suhteessamme meni pieleen.\nRakastuin ehkä liian pian. Ensisilmäyksellä. Ja kun ei toista vielä tunne, ihastuu oikeastaan pelkän ulkonäön perusteella, Niin kai siinä sitten kävi. Mutta kun ulkonäkö on tällainen, miten olisin voinut olla ihastumatta?\nHetken aikaa uskoin löytäneeni elämäni rakkauden. Uskoin, että kyllä toisen voi oppia tuntemaan pelkän ulkonäön perusteella.\nMutta niin surulliselta kuin se tuntuukin, meillä ei ollutkaan riittävästi yhteistä. Emme löytäneet yhteistä kieltä. Älkää ymmärtäkö väärin, kumppanini oli taitava tarinankertoja ja sujuva sanankäyttäjä. Jostain syystä ne tarinat eivät vain vedonneet minuun. Enkä oikein vieläkään ymmärrä miksi. Toki pienet ranskankielen virheet hieman ärsyttivät, mutta non, ei se siitäkään johtunut.\nOn kai tyydyttävä maailman kliseisempään lauseseen: "olimme liian erilaisia".\nLopulta kasvoimme niin erillemme, että minun oli lopetettava lupaavasti alkanut suhteemme kertalaakista.\nHetken aikaa se tuntui kamalalta. Tuntui, ettei näin voi tehdä. Että on yritettävä vielä kerran. Sitten tajusin, että päätökseni oli oikea meidän molempien kannalta. Kumppanillani on ja tulee takuuvarmasti tulevaisuudesssakin olemaan tuhansia ihailijoita, joten ei tässä sydämiä särkynyt.\nNiinpä päätin itsekin olla masentumatta. Maalasin kynteni punaisella, suihkautin ranteisiini hajuvettä, johon Marilyn Monroe tapasi pukeutua yöksi (itse tarvitsen kyllä pyjaman) ja haaveilin Pariisista.\nSanna Tahvanainen: Pikkumusta (Otava, 2016). Suom. Katriina Huttunen.\nPikkumusta on fiktiivinen tarina Coco Chanelista. Sinänsä oiva idea, koska muotisuunnittelija on itsekin kertonut elämästään tuhansia erilaisia versioita. Jos siis olet sekä Chanelin että historiallisen romaanin ystävä, tämä kirja voisi hyvinkin vedota sinuun.\nJos kirjabloggaaja voittaa joskus lotossa, hän saattaa ehkä ostaa Chanelilta huulipunien ja kynsilakkojen lisäksi myös muutaman käsilaukun. Ja kenkiä. Tai sitten hän vain painelee suoraan kirjakauppoihin ja tuhlaa rahansa siellä. Saapi nähdä. Siis sitten kun se lottovoitto tulee.\nCoco Chanelilla ja kirjabloggaajalla on yhteinen lempikahvila, Angelina Rue de Rivolilla.\n20.4.2016 20:14 irisihmemaassa\tTuhat ja yksi kirjaa\nMarian Keyes on ihana. Hänen miehensä Himselfkin on aika ihana (tai mistä minä tiedän, mutta kaikesta lukemastani päätellen hän on). Jokin aika sitten Marianilta ilmestyi uusi kirja Making It Up As I Go Along - ja arvatkaas mitä? Sekin on ihana!\nTällä kertaa ei ole kyseessä romaani, vaan kokoelma kolumneja, jotka Marian on kirjoittanut eri lehtiin, kuten Marie Claireen, The Guardianiin, Tatleriin, The Sunday Timesiin ja uutiskirjeisiinsä vuosina 2005 - 2015. Mukana on näin ollen juttuja, jotka kirjailijan innokkaimmat fanit ovat väistämättä jo nähneet, mutta onneksi suurin osa on kuitenkin sellaisia, joihin en ainakaan itse ollut vielä törmännyt. Bonuksena on muutama aivan uusikin, vain tätä kirjaa varten kirjoitettu juttu.\nKirjassa käsitellään monipuolisesti eri teemoja laidasta laitaan kynsilakoista ja kampaamokäynneistä matkustamiseen, ihmissuhteisiin ja ikääntymiseen. Kirja on aikamoinen tiiliskivi, lähes 450 sivua, joten ihan yhdeltä istumalta sitä ei lue (tai en ainakaan itse lukenut). Sen sijaan nautiskelin sitä - ja nautiskelen edelleen - iltalukemisena, lukien kolumnin sieltä, toisen täältä.\nKirja on jaettu osiin eri teemojen mukaan, tyyliin "(heikko) terveys ja ja kauneus", "matkat" ja niin edespäin. Ensin mainitun osion alta löytyy juttua kynsilakoista karamelleihin. Matkat -osion alta löytyy puolestaan kuvauksia Marianin reissuista maahan jos toiseenkin. Mukana on - tadaa - myös Suomi. Maat, joissa Marian on reissanut, ovat noin yleisesti ottaen tehneet häneen suuren vaikutuksen. Erityisesti ihmisiä kehutaan maassa kuin maassa, noh, maasta taivaaseen.\nRyhdyin sitten lukemaan Suomi -juttua suurella jännityksellä innolla. Kävi ilmi, että muutama vuosi sitten The Guardian -lehti oli lähettänyt Marianin & Himselfin romanttiselle minilomalle Lappiin. Niih, noh, totta kai paloin halusta tietää mitä Marian meistä ajatteli. Sydän pamppailen luin juttua eteenpäin. Olisihan ihanaa, jos kirjailijalla olisi ollut täällä mukavaa.\nMarian näyttikin pitäneen kovasti kaikesta mitä näki ja koki. (Helsingissä suurimman vaikutuksen tekivät Marimekon lukuisat myymälät.) Luin ja luin ja luin ja... no höh. Tökkäsin sitten jutun luettavaksi omalle Himselfilleni ja kysyin huomasiko hän siinä mitään erityistä. "Joo. Tässä ei mainita suomalaisia sanallakaan."\nTästä pienestä epäkohdasta huolimatta kirja on aivan hurmaavaa luettavaa niin nykyisille kuin tulevillekin Marian Keyes -faneille. Kirjailija viljelee kirjoissaan ja somessa tunnetusti paljon irlanninenglantia, joten tällä kertaa teoksessa on mukana myös mainio irlanninenglanti - englanti -sanastokin. Vinkki: jos suunnittelet joskus oman Himselfisi kanssa joskus Irlannin-matkaa, kannattaa antaa tuo sanasto hänelle luettavaksi ja korostaa sen hyödyllisyyttä matkalla. Ennen kuin huomaatkaan, Himselfisi on saattanut jäädä täysin koukkuun Marian Keyesin huumoriin ja perheessänne on kaksi kirjailijan fania. (Huom. vinkkiä ei ole testattu (vielä) käytännössä, joten en voi taata, että se toimii. Toivossa eletään.)\nMarian Keyes: Making It Up As I Go Along (Penguin, 2016)\n20.9.2015 23:00 irisihmemaassa\tTuhat ja yksi kirjaa\nDedicado a Mamen Sánchez / Omistettu Mamen Sánchezille\nOn ollut ilo juoda kanssasi teetä\nvaikka kaapistani löytynytkään ei Earl Greytä.\nSen sijaan siellä oli kyllä purkillinen rooibosia,\nvaan ei kuitenkaan mukia lempihahmoni mukaan nimikoitua*.\nEn paljastaa kirjastasi nyt voi tätä enempää,\nen halua, että lukuiloaan kukaan takiani menettää.\nVihjaan vain, että tarinasi tulvii ihania kirjallisuusviittauksia,\nja on täynnä aivan kertakaikkisen hurmaavia henkilöhahmoja.\n(Kuka voisikaan ikinä unohtaa konstaapeli Manchegoa?)\nOn kirjasta vielä muutama sivu lukematta\nja teekannustakin pari kupillista rooibosia juomatta.\nSilti nyt jo Mamen Sánchez ja Satu Ekman teitä kiittää haluan\nja teille teekupillisen kohotan!\nKiitos aivan riemastuttavasta kirjasta\nsekä sen todella nautinnollisesta suomennoksesta!\nCordialmente, Iris en el País de las Maravillas\n(joka ei koskaan matkusta mihinkään ilman matkavedenkeitintä ja rooibosia. Muistutan siis tässä suhteessa huolestuttavan paljon erästä kirjan hahmoa, joskin matkalle mukaan lähtevä kirjavalikoimani on sentään hyvin, hyvin erilainen.)\nMamen Sánchez: On ilo juoda teetä kanssasi. Suomentanut Satu Ekman. (Bazar, 2015)\n(*muki oli tiskissä)\n5.12.2014 16:59 irisihmemaassa\tTuhat ja yksi kirjaa\nOlen usein kehunut blogissani skotlantilaisen Jenny Colganin kirjoja. Ne ovat lämminhenkisiä, hauskoja ja romanttisia - siis chick litiä parhaimmillaan.\nYksi Jennyn ihanimmista kirjoista on viime jouluksi ilmestynyt Christmas at Rosie Hopkins's Sweet Shop of Dreams. Se on jouluisen chick litin ystävän näkökulmasta aivan täydellinen paketti, koska kirja sisältää aivan kaiken, mitä lukija voi toivoa päähenkilöiden sukupuusta ja kirjan kuvitteellisen tapahtumapaikan - eli idyllisen englantilaisen maalaiskylän karttaa myöten. Eikä siinä vielä kaikki, kuten olen jo monesti mainostanut, mukana on myös herkullisten leivonnaisten joulureseptejä sekä Spotify-soittolista joululauluista, joita kirjan hahmot kuuntelevat ja jotka ovat tarinalle merkityksellisiä.(Olen listaan niin koukussa, että olen käynyt kuuntelemassa sen kappaleita lähes päivittäin.)\nChristmas at Rosie Hopkins's Sweet Shop on sarjan toinen osa. (Ensimmäinen on nimeltään - yllätys, yllätys - Rosie Hopkins's Sweet Shop.) Sarjassa seurataan Liptonin kylän asukkaiden elämää vauvasta vaariin. Ensimmäisessä osassa liikutaan kahdessa eri aikatasossa, nykyaikana ja 1940-luvulla. Kannattaa siis lukea se ensin, jotta ihanat henkilöhahmot vauvasta vaariin käyvät tutuiksi.\nVaikka kirjasarjassa kerrotaan koko kylästä, tarinan varsinaiset päähenkilöt ovat kolmekymppinen kaupungista Liptonin kylään muuttava Rosie ja hänen 90-vuotias, temperamenttinen isotätinsä Lilian. Rosien isotäti on pyörittänyt jo vuosikymmeniä pientä makeispuotia, josta on kovin vaikea luopua edes vanhuuden päivinä. (Tekisi mieleni sanoa, että vanhat rouvat ovat chick litissä piristävä poikkeus, mutta eivät he ole. He ovat olleet parin viime vuoden ajan chick litin henkilöhahmostossa oikea trendi. Lilian on kyllä niin aito ja särmikäs hahmo, että häneen on syytä tutustua.)\nSarjan toisessa, joulun sijoittuvassa osassa iikutaan nykyajassa, menneisyyden tapahtumia kuitenkaan unohtamatta. Kirja on niin liikuttava, että aikamoinen jääpala saa olla, jos ei tämän parissa sula!\nMikä parasta, täksi jouluksi ilmestyi sarjan kolmas osa, The Christmas Surprise. Sitä säästelen jouluaattoillaksi, mutta sen verran olen kurkannut sisälle, että ainakin kartan ja reseptejä sekin sisältää. Ihanaa!\nVaikka tiedänkin toistavani itseäni, en voi Jenny Colganin kirjoja kyllin suositella! Niillä kun on taipumus hurmata ihmiset iästä huolimatta. Jos et usko, niin näin Christmas at Rosie Hopkins's Sweet Shopia kuvailee Goodreadsissa eläkeikäinen britti, Mike, joka antoi minulle luvan lainata arvosteluaan blogiini. Thank you so much, Mike!\nChick-lit? Romantic? Certainly. And as a male reader I am not embarrassed to say that I thoroughly enjoyed this Rosie Hopkins delight. I became totally immersed with the wonderful location of Lipton, the characters - Rosie, Stephen, Lilian, Hetty, Mrs Laird, Dr Moray - love them all in this fabulous, witty love story that was a joy to read. OK, I am a romantic but this book certainly sailed my boat. Perfect fodder for the run up to Christmas. Sit back with a glass of your favourite in front of the fire and simply enjoy.\n(Mike Sumner, GoodReads)\nSuosittelen siis vilpittömästi samaa kuin Mike: keitä itsellesi vaikkapa herkullinen piparkakkulatte ja anna tämän lämminhenkisen tarinan ja sen ihanien henkilöiden hurmata sinut!\n3.12.2014 09:15 irisihmemaassa\tTuhat ja yksi kirjaa\nTänään tarjoilen teille blogissani teetä ja sympatiaa, mitenkäs muuten kuin kirjavinkin avulla!\nVanessa Greenen The Seafront Tea Rooms on juuri niin lämminhenkinen kirja kuin sen ihanan kannen perusteella voi kuvitella. Kirja ei ole joulu-chick litiä, mutta sopii hyvin aloittamaan joulukauden, sillä tapahtumat alkavat elokuusta ja päättyvät jouluun.\nThe Seafront Tea Rooms on pienessä merenrantakaupungissa sijaitseva ihana teehuone. Sitä pyörittää eläkeikäinen Letty, jolle teehuone on elämäntapa. Hän on pyörittänyt paikkaa vuosikymmeniä, eikä osaisi siitä enää luopua.\nPaikallisille paikka on kuin toinen olohuone. Erityisen hyvin siellä viihtyy vastikään eronnut Kat, pienen Leon yksinhuoltaja. Pian sinne löytää tiensä myös Séraphine, ranskalainen au pair, jonka alkutaival Britanniassa ei ole ollut aivan ruusuilla tanssimista. Teekupposen äärellä koti-ikävä Ranskaan unohtuu edes hetkeksi.\nCharlie on lontoolaisen ruokalehden uratietoinen journalisti, joka saa mahtavan juttuidean: hän lähtee kartoittamaan Britannian parhaita teehuoneita. Pian hänkin istuu Lettyn Seafront Tea Roomsissa eri teelaatuja maistelemassa ja artikkeliaan pohtimassa.\nNaisia yhdistää teen lisäksi intohimoinen kiinnostus leipomiseen. Ja koska yksi henkilöhahmoista on ranskalainen, ihmissuhdekiemuroita pohditaan niin brittiläisten kuin ranskalaisten herkkujen parissa. Leipomisen lisäksi kirjan tärkeimpiä teemoja ovat adoptio, vaikeat perhesuhteet ja ystävyys. Toki ripaus romantiikkaakin löytyy, mutta se ei ole pääosassa.\nKoska teellä ja leivonnalla on tarinassa suuri merkitys, löytyy kirjan lopusta niin oikeaoppisen iltapäiväteen ohjeet kuin leivontaohjeita herkkuihin, joita henkilöhahmot ovat tarinan varrella nauttineet. (Ja koska Séraphine on ranskalainen, löytyy resepteistä myös ripaus ranskalaisuutta.)\nPidin kirjasta kovasti, koska siinä keskityttiin romantiikan sijasta muihin tärkeisiin ja ajankohtaisiin teemoihin (ei niin, että romantiikassa mitään vikaa olisi...) Oli myös todella virkistävää,, että reseptien joukossa oli ranskalainen klassikokin mukana. Minut kirja hurmasi jo pelkällä kannellaan (ihana, eikö?) Sitten kiisinkin hirmuista vauhtia läpi kirjan, sillä paloin halusta nähdä, löytyisikö kirjan lopusta reseptejä, ja jos, niin minkälaisia. Toki olisin voinut jo ennen lukemista vilkaista sinne viimeisille sivuille - mutta sehän olisi pilannnut kaiken, sillä reseptien nimet saattavat usein paljastaa jotain juonenkäänteistä. Kun sitten pääsin kirjan loppuun, en joutunut pettymään, sillä siellä ne ihanuudet odottivat. Nyt en malta odottaa, että pääsen kokeilemaan kirjan reseptejä käytännössä.\nSuosittelen The Seafront Tea Roomsia kaikille lämminhenkisten viihdekirjojen, teen, leivosten, Britannian ja Ranskan ystäville.\nKeitä siis itsellesi kupillinen jouluteetä ja lähde tutustumaan Lettyn, Charlien, Katin ja Séraphinen maailmaan!\nVanessa Greene: The Seafront Tea Rooms (Sphere, 2014)


Euroopan työmarkkinabarometri - Päivitys helmikuussa 2022 › pesnetwork.eu\nEuroopan työmarkkinabarometri Helmikuu 2022: Euroopan työmarkkinoiden näkymät kirkastuvat edelleen\nPES-uutiset työllisyysaste, Työmarkkinoiden barometri, työttömyysaste\tJätä kommentti\nKesäkuusta joulukuuhun 2021 jatkuvan laskun jälkeen Euroopan työmarkkinabarometri nousee jälleen helmikuussa 2022 toisen kerran peräkkäin. Tammikuuhun verrattuna Euroopan julkisten työvoimapalveluiden verkoston ja työllisyystutkimuslaitoksen (IAB) työmarkkinoiden johtava indikaattori nousi 1.2 pistettä 103.0 pisteeseen. Barometrin perustana oleva kyselyjakso päättyi helmikuun puolivälissä, joten se ei vielä kartoita Venäjän hyökkäyksen mahdollisia vaikutuksia Ukrainaan.\nSe, että COVID-rajoitusten loppu on näköpiirissä monissa maissa, puhuu selkeästä kevätheräyksestä, mutta Ukrainan sodan seuraukset voivat johtaa vaimennukseen.\nkertoo Enzo Weber, IAB:n ennustejohtaja. Tammikuuhun verrattuna Euroopan työmarkkinabarometri pysyi ennallaan tai nousi lähes kaikissa osallistujamaissa helmikuussa. Barometri osoittaa nousua kaikkialla Itä-Euroopan maissa. Nämä tulokset kuvastavat kuitenkin tilannetta ennen Venäjän hyökkäystä Ukrainaan.\nTyöllisyyden ja vielä enemmän työttömyyden näkymät ovat optimistisemmat.\nEuroopan julkisten työvoimapalvelujen odotukset työttömyyden kehityksestä ovat parantuneet merkittävästi vuoden alusta\nsanoo Weber. Tammikuuhun verrattuna kausitasoitettujen työttömyyslukujen kehityksen alaindikaattori nousee 1.6 pistettä 102.2 pisteeseen. Arvo on siis jälleen neutraalin 100 pisteen yläpuolella ja merkitsee työttömyyden laskua. Kausitasoitettu työllisyyden kasvun alaindikaattori nousee 0.9 pistettä 103.8 pistettä.\nEuroopan työmarkkinabarometri on kuukausittain johtava indikaattori, joka perustuu paikallisten tai alueellisten työvoimatoimistojen kyselyyn 17 osallistuvassa julkisessa työvoimapalvelussa. Tutkimuksen ovat työvoimatoimistot ja IAB toteuttaneet yhdessä kesäkuusta 2018 lähtien. Osallistujamaita ovat Itävalta, Bulgaria, Kypros, Tšekki, Tanska, Belgia-PO, Belgia-Flanderi, Saksa, Islanti, Liechtenstein, Liettua, Luxemburg, Malta, Puola, Portugali, Sveitsi ja Belgia-Vallonia. Vaikka barometrin komponentti A ilmaisee kausitasoitettujen työttömyyslukujen kehityksen seuraavien kolmen kuukauden aikana, komponentti B ennustaa työllisyyden kehitystä. Komponenttien "työttömyys" ja "työllisyys" keskiarvo muodostaa barometrin kokonaisarvon. Tämä indikaattori antaa siten näkymät työmarkkinoiden yleiseen kehitykseen. Asteikko vaihtelee 90: stä (erittäin huono kehitys) 110: een (erittäin hyvä kehitys). Ensin määritetään barometrin pisteet kullekin osallistuvalle työvoimapalvelulle. Eurooppalainen barometri johdetaan sitten näistä kansallisista pisteistä painotetun keskiarvon muodossa.\nEuroopan työmarkkinabarometrin aikasarja, johon sisältyvät kaikkien 17 osallistuvan työvoimapalvelun osat, ovat saatavilla osoitteessa www.iab.de/Presse/elmb-components. Lisätietoja Euroopan työmarkkinabarometristä on osoitteessa http://doku.iab.de/kurzber/2020/kb2120.pdf.\nEU:n työttömyysaste vuonna 2021, 7 %, on vain 0.2 prosenttiyksikköä korkeampi kuin ennen Covid-19-kriisiä\nEuroopan työmarkkinabarometri toukokuussa 2022: Euroopan työmarkkinabarometri pysyy korkealla!\nEuroopan työmarkkinabarometri huhtikuu 2022: Euroopan työmarkkinat edelleen elpymisen tiellä Venäjän ja Ukrainan välisestä sodasta huolimatta\n5 toukokuuta 2022\nEuroopan työmarkkinabarometri huhtikuu 2022: Euroopan työmarkkinat edelleen elpymisen tiellä Venäjän ja Ukrainan välisestä sodasta huolimatta 5 toukokuuta 2022


4-7. Järkevä kaavoitus laskisi hintoja Palvelu on osa hyvää asumista Kauppaostokset kotisohvalta - PDF\n4-7. Järkevä kaavoitus laskisi hintoja Palvelu on osa hyvää asumista Kauppaostokset kotisohvalta\nDownload "4-7. Järkevä kaavoitus laskisi hintoja 8-11. Palvelu on osa hyvää asumista 12-13. Kauppaostokset kotisohvalta"\n1 Kotimaisema Asuntosäätiön asiakas- ja tiedotuslehti Järkevä kaavoitus laskisi hintoja 8-11 Palvelu on osa hyvää asumista Kauppaostokset kotisohvalta Kylpyhuoneen lattialämmitys on yksi suurimmista sähkösyöpöistä. s. 15\n2 Pääkirjoitus Tunneasia Asuminen ja asuntojen rakennuttaminen ja hallinnoiminen on pohjimmiltaan ihan kivaa. Näillä leveysasteilla se on jopa ihan välttämätöntä. Oman kodin ja asuinympäristön valinta herättää voimakkaita tunteita huolimatta henkilön iästä, asemasta tai perhesuhteista. Asunnon valintaan vaikuttavat nykyään yhä enemmän alueen ekologisuus, yhteisöllisyys ja esteettisyys. Onnistuneen ja kestävän kaupunkisuunnittelun mittapuuna on oltava arjen viihtyvyys ja sujuvuus. Ekologisesti kestävät ratkaisut toimivat vasta, kun ne ovat sosiaalisestikin kestäviä ja tulevat osaksi asukkaiden arkea. Tällaisia arvoja on peräänkuulutettu myös Asuntosäätiössä jo 60 vuoden ajan. Tästä Kotimaisemasta voit lukea lisää, mitä Asuntosäätiöön näiltä tiimoilta kuuluu. Teemanamme tällä kertaa on myös palvelu. Mitä palvelu sitten on? Sitä on jossain määritelty mm. seuraavasti: Palvelu on vuorovaikutus, teko, tapahtuma, toiminta, suoritus tai valmius, jolla asiakkaalle tuotetaan tai annetaan mahdollisuus lisäarvon saamiseen ongelman ratkaisuna, helppoutena, vaivattomuutena, elämyksenä, nautintona, kokemuksena, mielihyvänä, ajan tai materian säästönä jne. Palvelu luodaan yhdessä asiakkaan kanssa vaihdantatilanteessa joskus erittäin nopeasti, joskus jopa vuosien tai vuosikymmenien aikajänteellä. Palvelun käyttäjä voi kokea palvelun asiakkaan näkökulmasta tuhansilla eri tavoilla, jopa aivan muutoin kuin sen tuottaja on ajatellut. Palvelun huonous tai hyvyys on viime kädessä asiakkaan kokemus. Lyhentäen voisi todeta, että palvelu on tunneasia, sitä vain jälkeenpäin yritetään perustella järkisyin. Tässä numerossa pääset tutustumaan isännöinnin kiinteistösihteerin vaihtelevaan arkeen. Siinä, missä isännöitsijä on kiinteistön operatiivinen johtaja, on kiinteistösihteeri se moottori, joka saa arjen järjestykseen. Isännöinti, jos mikä, on asiantuntijapalvelua. Sen tehtävänä on toimia asukkaiden parhaaksi ja säilyttää kiinteistöjen arvo ja asumisviihtyvyys. Tämän kehittämisessä toivomme teiltäkin palautetta: palvelimmeko tyytyväistä asiakasta vai jäikö joku asia kaivelemaan. Päätoimittaja Ritva Bergström KUSTANTAJA Asuntosäätiö, Kalevalantie 6, ESPOO, p. (09) , Päätoimittaja Ritva Bergström Toimituskunta Helena Hiila, Henri Holmberg, Esa Kankainen, Eija Lopmeri, Raija Mäkinen, Päivi Tulokas, Timo Kivioja ja Kari Toiviainen TUOTANTO TK mediatalo Oy, p , Toimitus Tom Kalima, Timo Kivioja Valokuvat Saara Vuorjoki ja Mikko Käkelä Kannen kuva Saara Vuorjoki Piirrokset Juha Hellström Painopaikka Edita Prima, Helsinki Painosmäärä kpl\n3 Asumisen uusille asukaslähtöisille palveluille on kysyntää. Kehitämme jatkuvasti uusia innovaatioita. Seulon toimitusjohtaja Erkki Timmerbacka. s.12 Tässä lehdessä 4-7 Tuotantoa kaikilla rintamilla Asuntosäätiö uskoo toimitusjohtaja Esa Kankaisen mukaan tulevaisuuteen haastavista ajoista huolimatta ja pyrkii tarjoamaan asiakkaille koteja kaikilla asumisen rintamilla Kiinteistösihteeri palvelee asukkaita Sanna Tuunainen on Asuntosäätiön kiinteistösihteeri, joka on tärkeä osa isännöintiä ja joka kohtaa asukkaan usein ensimmäisenä. Seulo tuo ostokset ovelle Espoon Suurpellossa asuva Annika Joutsenlahti on käyttänyt Seulon palveluita lähes alusta lähtien. Hänen mielestään kaupassa käyntiin kuluu kohtuuttomasti kallista vapaa-aikaa. Ajankohtaista Europa House Award -kilpailu käynnistyy. Asutosäätiö kutsuu suunnittelijoita tavoittelemaan kansainvälistä kilpailupaikkaa. Asumisen vinkki. Kylpyhuoneen lattialämmitys on suuri sähkön kuluttaja. Sen vuoksi sitä ei kannata käyttää turhaan. Kotimaisema\n4 Hyvällä suunnittelulla voidaan karsia kustannuksia ja kuitenkin tuottaa modernia, hyvää rakentamista. 4 Kotimaisema\n5 Teksti Tom Kalima Kuvat Mikko Käkelä ja Asuntosäätiö Koteja hyvään asumiseen Hintojen raju nousu on asettanut asuntorakentamiselle kovat paineet. Asuntosäätiö katsoo kuitenkin toiveikkaasti tulevaisuuteen ja tarjoaa jatkossakin ihmisille koteja yhtälailla asumisoikeusasuntojen, vuokra-asuntojen kuin omistusasuntojenkin sektoreilla. Asuntosäätiö on ollut koko historiansa ajan yksi hyvän asumisen edelläkävijöistä. Tätä on tarkoitus jatkaa, vaikka nykyinen tilanne ei kustannusten kasvun myötä olekaan paras mahdollinen. Asuntosäätiö pyrkii kuitenkin viemään kiinnostavia uusia hankkeita eteenpäin, vaikka ne ulkopuolisista syistä johtuen ovat jonkin verran viivästyneet. Tarkoituksena on käynnistää hanke, jossa tutkitaan puukerrostalon rakentamisen mahdollisuuksia, kokeillaan asuntorakentamisen uudenlaisia moduuli-ratkaisuja, otetaan energia-alalla käyttöön maalämmön ja aurinkopaneeleiden yhdistelmiä sekä jatketaan asumiseen liittyvien palveluiden lanseerausta. Tämän lisäksi haluamme vahvistaa rooliamme myös asuntojen omistajana, Asuntosäätiön toimitusjohtaja Esa Kankainen luettelee. Jotkut uusista hankkeista odottavat kaavapäätöksiä, jotkut ehkä taloudellisesti otollisempia hetkiä, mutta tavoitteemme on ehdottomasti jatkaa toimintaamme hyvän asumisen tuottajana. Hinnat korkealla. Kustannusten kasvu on tällä hetkellä kaikkein suurin haaste. On äärimmäisen vaikea tuottaa kohtuuhintaisia asuntoja etenkin pääkaupunkiseudulla. Yksi syy nykyiseen tilanteeseen juontuu edelliseen, vuoden 2008 lamaan. Silloin valtio elvytti voimakkaasti lähtemällä tukemaan asuntotuotantoa. Tukitoimet vaikuttivat hyvin ja asuntotuotanto käynnistyi kuten myös asuntokauppa. Ikävä kyllä tämä johti myös siihen, että hinnatkin alkoivat nousta. Yksi syy hintojen nousuun löytyy materiaalien puolelta. Koska mm. elementtitehtaita oli ehditty ajaa alas, rakennustarvikkeista tuli pian pulaa ja hinnat ovat kovan kysynnän mukaisesti olleet korkealla. Toisaalta myös urakoitsijat ja aliurakoitsijat ovat olleet täystyöllistettyjä, jolloin rakennuttajaportaan on ollut vaikeata löytää urakoitsijoita ainakaan tuettuun, kohtuuhintaiseen asuntotuotantoon, Esa Kankainen analysoi. Ajoittain on ollut vaikea edes saada tarjouksia, tai ainakaan sellaisia, jotka olisivat menneet läpi ARA-kontrollista. Asuntomarkkinoilla tämä on johtanut huoleen siitä, että Tehoa hallinnointiin Asuntosäätiön tulevaisuuden visioon kuuluu entistä voimakkaampi panostus myös asuntojen omistamiseen. Tällä hetkellä säätiöllä on omistuksessaan noin asuntoa, joissa asuu yli ihmistä. Tätä kantaa on tarkoitus jatkossa kasvattaa ja samalla tehostaa asuntopääoman isännöintiä ja hallinnointia. Asumisen edelläkävijänä Asuntosäätiö haluaa panostaa laatuun niin investointien kuin palvelujenkin osalta. Asuntokannan tehokas isännöinti Huolellinen kunnossapito Kustannustehokkaat prosessit Asuntosäätiön palveluprosessien kehittäminen Kannan arvon säilyttäminen koko elinkaaren ajan hinnat kaikilla sektoreilla karkaavat käsistä. Huoli on näkynyt myös mediassa, missä on kauhisteltu uusien vuokraasuntojen neliöhintojen nousua ovat jopa euroon. Kysyntä on hiipunut. Kovat hinnat ovat näkyneet myös kysynnänhiipumisena muutamissa myyntikohteissa eikä niitä näin ollen ole käynnistetty. Kankaisen mukaan kyse ei ole pelkästään materiaalien ja rakennuskustannusten noususta vaan myös siinä, että uudet määräykset nostavat asuntojen hintoja. Asuntosäätiö on käynnistämässä Viikinmäkeen Hitas-kohdetta. Kotimaisema\n6 Hyvällä suunnittelulla voidaan karsia kustannuksia ja kuitenkin tuottaa modernia hyvää rakentamista, Asuntosäätiön toimitusjohtaja Esa Kankainen tiivistää. Esimerkiksi energiamääräykset tiukentuvat jatkuvasti, mikä myös näkyy hinnoissa. Tällainen hintakehitys ei todellakaan voi jatkua. Erityisen suuri huoli on kohtuuhintaisten vuokra-asuntojen sektorilla. Rakentamisen alalle on kuitenkin aina ollut tyypillistä se, että välillä mennään ylös tosi jyrkästi, minkä jälleen tullaan taas alas. Sen vuoksi on oletettavaa, että liikkeellä olevien hankkeiden valmistuttua vapautuu kapasiteettia ja kiinnostus urakointiin kasvaa. Se näkyy kilpailuna ja oletettavasti myös hintojen laskuna. Sen lisäksi kustannuksiin vaikuttaa materiaalien parempi saatavuus. Nyt ovat toimitusajat esimerkiksi elementtiteollisuudessa olleet puolen vuoden luokkaa, koska kysyntä on ollut niin kovaa. Rakennusalalle poukkoileva kehitys on raskasta. Aikaisemmin elettiin seitsemän vuoden sykleissä, nyt suhdanteet vaihtuvat nopeasti, jolloin suunnitelmallisuus on vaikeaa. Ikävä kyllä tämä tuntuu myös hinnoissa. Vuokra-asuntoja. Kankaisen mukaan tulevaisuus näyttää nyt jonkin verran valoisammalta. Edellisen laman aikana valtio elvytti voimakkaasti. Nyt siihen ei ole varaa, mutta valtio on ottanut erityiskohteeksi vuokra-asumisen ja mm. puolittanut omavastuukoron. Se hieman helpottaa tilannetta. Ympäristöministeriö asetti asuntopoliittisen työryhmän pohtimaan asuntorakentamisen tilannetta. Asumisoikeusrakentaminen Asuntosäätiö tuottaa asuntoja kaikilla rahoitusmalleilla. ASO, eli asumisoikeusasunnot ovat erinomainen vaihtoehto omistus- ja vuokra-asumisen välimaastossa. Asumisoikeustuotantoon vaikuttavat voimakkaasti markkinat. Tämän vuoden alussa kysyntä on jälleen voimakkaasti kasvanut ja vuodesta näyttää tulevan vilkas ASO-asuntojen vuosi. Tuoreita asumisoikeuskohteita ovat olleet Suurpellon ensimmäinen valmistunut kohde Sokrates, joka valmistui joulukuussa Vantaan Leinelän ensimmäinen kohde Gneissi oli ASO-kohde ja valmistui elokuussa Viime vuonna Asuntosäätiö laajensi asumisoikeustuotantoaan myös Helsinkiin rakennuttamalla Myllypuron ostoskeskuksen yläpuolelle Kiviparin kohteeseen yli 60 asuntoa. Sen jälkeen myös Pitäjänmäelle Ormuspeltoon on syntymässä asumisoikeuskoteja. 6 Kotimaisema\n7 Puurakentaminen Puurakentaminen tekee tuloaan myös kerrostaloihin. Asuntosäätiö on käynnistämässä hanketta, jossa tutkitaan puurakentamisen mahdollisuuksia ja tekemässä asiasta yliopistollista tutkimusta. Kerrostalorakentamisessa puun käyttöä ovat rajoittaneet monet viranomaismääräykset, esimerkiksi paloturvallisuuden suhteen. Lisäksi ongelmana on ollut korkea hintataso, koska puuteollisuudella ole ollut valmiita rakennusratkaisuja. Puun käytön lisääntymistä on jarruttanut myös tekniset epävarmuustekijät, kuten esimerkiksi kosteuden hallinta sekä rakennuksen julkisivuissa että sisäpuolisissa rakenteissa. Tällä puolella tekniikka ja työmenetelmät ovat puuttuneet. Nämä toivottavasti helpottavat vuokra-asuntotuotannon käynnistämistä jatkossa. Meillä on myytävän tuotannon puolella käynnistymässä kaksi Hitas-hanketta, toinen Arabianrantaan ja toinen Viikinmäkeen. Hintatasot ovat tosin aikaisempaa korkeampia, mutta kohteet ovat erinomaisia. Sijainnit ovat hyviä ja kohteet laadukkaita onnistuneiden arkkitehtikilpailujen ansiosta. Kaikki nämä ennakoivat Kankaisen mukaan sitä, että parempaan suuntaan ollaan menossa. Viime vuotta kuvaa erittäin hyvin esimerkiksi se, että maaliskuun jälkeen ARA ei antanut yhtään uutta asumisoikeusvarausta uudelle hankkeelle. Vasta loppuvuodesta saimme kaksi uutta varausta ja kumpikin hanke on jo lähdössä rakenteille. Sokrates lämpiää maalämmöllä Asuntosäätiön asumisoikeuskiinteistö Sokrates on kolmen viisikerroksisen talon kiinteistö, jonka energiaratkaisuna on maalämpö. Suurpellossa, Klariksentie 1:ssä sijaitseva Sokrates valmistui vähän yli vuosi sitten ja sen energiatehokkuutta on seurattu siitä lähtien tarkasti. Ainakin toistaiseksi maalämpö vaikuttaa erittäin taloudelliselta ratkaisulta. Ensimmäisten 14 kuukauden aikana ovat energiakustannukset olleet noin 40 prosenttia alhaisemmat kuin kaukolämpöä käyttävissä vastaavissa taloyhtiöissä. Kaukolämpöön verrattuna maalämmön perustamiskustannukset olivat noin euroa korkeammat. Tämä tarkoittaa, että ratkaisu maksaa itse itsensä muutamassa vuodessa. Maalämmön perustamiskustannukset muodostuvat talokohtaisista maalämpöpumpuista sekä putkista, joita maan alla on yhteensä joitakin kilometrejä. Nämä riittävät kattamaan neljän kerrostalon energiatarpeen sekä huoneistojen lämmityksen että lämpimän käyttöveden osalta. Kiinteistön sisällä järjestelmä vastaa normaalia vesikiertoista lämmitysjärjestelmää. Isännöitsijän mukaan järjestelmä on toiminut hyvin. Vaikka sekä viime että tänä talvena on ollut runsaasti kovia pakkasia, lämpö on riittänyt hyvin, eivätkä asukkaat ole valittaneet lämmön riittävyydestä Myös laitteisto on joitakin alun pieniä häiriöitä lukuun ottamatta pelannut moitteetta. Sokrates on kolmen 5-kerroksisen talon kiinteistö, jossa lämmitys ja lämmin käyttövesi tuotetaan maalämmön avulla. Lämpöä on riittänyt kovienkin pakkasten aikana. Energiakustannukset ovat olleet noin 40 prosenttia alhaisemmat kuin kaukolämpöä käytettäessä. Lisää variaatioita. Kohtuuhintaisten asuntojen rakentaminen on Kankaisen mukaan tavoite, johon pitää kaikin keinoin pyrkiä. Tämän vuoksi Asuntosäätiö haluaa edelleen olla mukana tuotannon alkuvaiheista, eli kaavoituksesta lähtien. Säästöjä on pyrittävä löytämään kaikkialta. Monilla uusilla alueilla on kaavoista tehty niin haastavia, että kustannukset myös sen kautta väistämättä kasvavat. Mielestäni voisi ajatella, että jokaisen uuden alueen ei tarvitse olla sellainen, jossa tavoitellaan kaikkea mahdollista. Jos jokainen kaava sisältää kaikki mahdolliset herkut, kustannukset ilman muuta nousevat ja kohtuuhintaisen asunnon rakentaminen on mahdotonta Hyvällä suunnittelulla voidaan karsia myös päällekkäisiä kustannuksia. Sellaisille alueille, jonne suunnitellaan maalämpöä tai aurinkoenergiaa on esimerkiksi turha vetää kaukolämpöä joka paikkaan. Hyvällä suunnittelulla voidaan karsia kustannuksia ja kuitenkin tuottaa modernia, hyvää rakentamista, Esa Kankainen sanoo. Kotimaisema\n8 Teksti Tom Kalima Kuvat Saara Vuorjoki Palvelevaa isä 8 Kotimaisema\n9 nnöintiä Kahta samanlaista työpäivää ei todellakaan ole, sen vuoksi varmaan pidänkin tästä työstä niin paljon, kiinteistösihteeri Sanna Tuunainen kertoo. Puhelin (09) Faksi Sähköposti Isännöintipalvelut Asuntosäätiön perustehtävänä on toteuttaa parempaa asumista ja ottaa kokonaisvaltainen vastuu omistamistaan kiinteistöistä. Tästä syystä Asuntosäätiö isännöi kaikkia vuokraja asumisoikeuskiinteistöjään tavoitteenaan tarjota asiakkailleen toimiva ja ajanmukainen koti viihtyisässä ja elävässä ympäristössä. Hyvä isännöintitapa Asuntosäätiön kiinteistöjä isännöidään hyvää isännöintitapaa (HIT) noudattaen yhteistyössä asiakkaiden kanssa. Itse elämää ei voi suunnitella, hyvän elämisen puitteet voi. Yhteydenotot Asuntosäätiössä on useita isännöitsijöitä, jotka toimivat tehdyn työnjaon puitteissa. Käytännön isännöitiin liittyvissä asioissa palvelee kiinteistösihteeri Sanna Tuunainen, joka on isännöinnin yhteyshenkilö. Kotimaisema\n10 Isännöitsijää pelättiin ennen enemmän kuin talonmiestä, mutta turha pelätä! Asuntosäätiön asiakkaat kohtaavat usein ensimmäiseksi kiinteistösihteeri Sanna Tuunaisen, joka odottaa soittoasi ja on valmiina palvelemaan. Asuntosäätiön toimisto sijaitsee Espoossa, Kalevalantiellä. Sanna Tuunainen istuu katutasossa ja hänen työpisteensä on ovesta oikealla. Sannan tavoittaa joka päivä, aamuseitsemän ja kello kolmen välillä. Asiointi sujuu paitsi paikan päällä käymällä ja sähköposteja lähettämällä sekä myös puhelimitse ellei se ole varattu, kuten niin usein. Etenkin kuukauden vaihteen tienoilla puhelinsoittoja riittää niin paljon, että hän ei edellisen puhelun antia ehdi juuri kirjata, kun seuraava puhelu on jo tulossa. Sen vuoksi aloitankin työt jo seitsemältä. Ensimmäinen tunti ennen kahdeksaa on usein ainoa rauhallinen hetki päivästä, jolloin voin purkaa edellisen illan aikana tulleet sähköpostit ja listata alkavan päivän työt, Sanna sanoo ystävällisesti hymyillen. Torstaina 9. helmikuuta työpöydällä on kaksi kunnioitettavaa paperikasaa. Toisessa ovat hyvässä järjestyksessä kaikki ne työt, jotka on tänään hoidettava. Pino on kuulemma puolessa, kuten on päiväkin. Toinen kasa on pahvilaatikossa, jossa on myös suuri määrä avaimia. Päivä on sikäli poikkeuksellinen, että Sanna on lähdössä jakamaan uusia avaimia Ullantorpantie 8:aan, Ymmerstaan. Avaintöitä. Avaimista huolehtiminen on yksi Sannan tärkeistä työtehtävistä. Ne kuuluvat rutiineihin, mutta ovat yllättävän usein haastavan työläitä. Kun ihmiset muuttavat, vanhat avaimet on luovutettava, Asuntosäätiölle, jotta ne voidaan antaa eteenpäin seuraaville vuokralaisille. Meillä on tarkka tieto siitä, kuinka monta avainta kullakin vuokralaisella on. Muuton yhteydessä ne on kaikki saatava takaisin. Se on tärkeä osa asukasturvallisuutta. Emme tietenkään voi hyväksyä sitä että avaimia on kateissa. Jos kaikkia ei löydy, lukot ja sarjoitukset on tehtävä uudelleen. Se on kallis operaatio, josta asukas on itse vastuussa Yleensähän asiat ovat kunnossa ja kaikki avaimet tallessa, mutta aina on tapauksia, joissa muuttavat vuokralaiset eivät tule ajatelleeksi seuraavaa asukasta ja hänen turvallisuuttaan. Viime kädessä joudumme käyttämään vuokraennakkoa lukkojen vaihtamiseen, Sanna kertoo. On tärkeää että asukkaat soittavat jos jokin on vialla. Emme voi tietää ongelmista, jos niistä ei kerrota. Tähänkin on uusi tekniikka tulossa avuksi. Asuntosäätiö on lukituksessa siirtymässä uudenlaiseen lukostojärjestelmään, jossa avaimia voidaan "luoda" ja "mitätöidä" ohjelmallisesti. Uusi järjestelmä mahdollistaa myös sen, että järjestelmästä voidaan poistaa vaikkapa vain yksi hävinnyt avain. Tähän uuteen tekniikkaan liittyy myös Sannan käynti Ymmerstassa. Annan uudet avaimet sekä käyttöohjeet ja otan asukkaalta kuittaukset. On mukava kohdata asukkaita, joista monet ovat vanhoja tuttuja. Sähkötolppatöitä. Vuokra-asumiseen kuuluu mitä erilaisimpia toimintoja. Sen vuoksi saattaisi olla helpompaa aloittaa siitä päästä, mitä Sanna Tuunainen ei tee. Pyytämällä hän kuitenkin alkaa luetella millaisia asioita hän avainruljanssin lisäksi hoitaa. Ensimmäisenä tulee mieleen talojen parkkipaikat ja lämpötolppapaikat. Aina ei vapaita paikkoja ole kaikille halukkaille, joten pidän yllä jonotuslistoja. Uudet asukkaat eivät peri automaattisesti edellisen asukkaan paikkaa, vaan sen saa jonossa seuraavana oleva. Kahta samanlaista työpäivää ei todellakaan ole. Sen vuoksi varmaan pidänkin tästä työstä niin paljon. Välillä tulee tietenkin soittoja tai meilejä sellaisistakin asioista, joita en itse hoida ja joista en tiedä. Osaan kuitenkin siirtää ne asiat niille, joille ne kuuluvat ja sillä tavalla auttaa asiakasta. Minusta on tärkeätä, että asukkaat soittavat, jos jokin asia on vialla. Joskus tuntuu, että he pitävät joitakin asioita vähäpätöisinä ja luulevat, että ne hoituvat itsestään. Todellisuudessa me emme kuitenkaan voi tietää ongelmista, jos meille ei niistä kerrota. Me vain uskomme, että kaikki on hyvin. Me haluamme, että kiinteistöjen asiat ovat kunnossa ja asukkaamme viihtyvät. Se on meille tärkeätä. Muuttojärjestelyjä. Kaikenlaiset muuttoihin liittyvät asiat kuuluvat kiinteistösihteerin tehtäviin ja niitä riittää. Aikaisemmin muutot yleensä tapahtuivat kuun vaihteessa, mutta nyt niitä on Sannan mukaan tasaisesti. 10 Kotimaisema\n11 Asiat sujuvat Avainten vaihtamisesta Ymmerstassa on ilmoitettu asukkaille ilmoitustaululla ja juuri, kun Sanna Tuunainen on asettunut asemapaikkaansa, kerhohuoneeseen, ovesta astuu sisään taloyhtiön asukastoimikunnan puheenjohtaja Kari Hakala. Hän saa omien avaimiensa lisäksi haltuunsa myös talon yhteisiin tiloihin vievät avaimet. Olen tosi tyytyväinen asukas. Asuntosäätiön kanssa kaikki asiat sujuvat helposti. Tietoa ja apua saa, kun tarvitsee ja kaikki asiat hoituvat helposti. Tosin asukkailta voisi toivoa vähän suurempaa innostusta yhteisiin asioihin, kuten esimerkiksi talkoisiin. Muuten paikka on rauhallinen ja asunto hyvä, Kari Hakala sanoo. Esimerkiksi viime vuoden aikana lähes asunnosta 343:ssa tapahtui muutto. Jokaisesta Asuntosäätiön asunnosta tehdään tarkastusraportti. Sisään muuttava uusi asukas kirjaa kuntoon liittyvät huomionsa ja tekee siitä kirjallisen raportin. Tämän lisäksi tekninen isännöitsijä on tarkastanut asunnon ja tehnyt oman raporttinsa. Minä kirjaan nämä raportit, jotta voimme tarvittaessa selvittää, onko mahdollinen vaurio ollut jo asukkaan muuttaessa vai onko se syntynyt hänen siinä asuessa. Näiden asioiden varsinainen selvittely ei kuitenkaan kuulu minun tehtäviini, vaan niitä hoitavat isännöitsijät. Näiden lisäksi minulta löytyvät talokirjaotteet, perusparannustodistukset, taloyhtiöiden saunojen saunavuorot ja niin edelleen, Sanna kertoo. Asiakaspalvelua. Sanna Tuunaisen työ on mitä suurimmassa määrin asiakaspalvelutyötä. Kun hänen kiireitään katsoo, on helppo ajatella hänen tekevän työtä, jossa on omimmillaan. Kai minä tällaisesta työstä tykkään, vaikka 16-vuotiaana kotona vannoinkin, että ikinä en asiakaspalvelutyötä tee. Vannomatta paras on ainakin minun kohdallani osuva sanonta, koska koko elämäni olen asiakaspalvelutyötä tehnyt, Sanna nauraa. Helppoahan se ei aina ole. Jos asukkailla on ongelmia he voivat olla syystäkin kiukkuisia. Puhelimessa kuitenkin pystyy aika pian aistimaan heidän tunnetilojaan, minkä jälkeen tietää millä tavalla heitä voi auttaa. Eivätkä ne harvat kiukkuisetkaan ihmiset minulle ole suuttuneet. Asiat heitä vaivaavat. Ne mekin haluamme saada kuntoon. Asukastoimikunnan puheenjohtaja Kari Hakala kuittaa kiinteistösihteeri Sanna Tuunaiselta omien avaimien lisäksi myös taloyhtiön yhteisten tilojen avaimet. Kotimaisema\n12 Teksti Tom Kalima Kuva Mikko Käkelä Seulo tuo kotiin Ne, jotka harmittelevat, ettei Espoon uudella Suurpellon asuinalueella ole ainoatakaan ruokakauppaa, eivät ehkä tiedä, että ostokset saa kotiin 8,25 eurolla. Kyse on uudesta asumisen palvelumuodosta. Seulo Oy on pari vuotta toiminut nettiruokakauppa, joka on erikoistunut toimittamaan ruokaa suoraan kotiovelle. Joissain uusissa taloissa, kuten esimerkiksi Asuntosäätiön Suurpellon kiinteistössä Klariksentie 1:ssä, toimintaa varten on erityinen palvelueteinen. Eteisessä on suuret kaapit, joihin Seulon kylmälaukut tulevat. Palvelu pelaa eikä asukkaan tarvitse olla edes kotona. Jos palvelueteistä ei ole, toimitamme ruoat kotiovelle, kertoo Heli Koukkula-Teixeira Seulosta. Meidän konseptimme sisältää muutakin kuin perinteisen verkkokaupan. Me olemme panostaneet laatuun ja pystymme takaamaan, että asiakas saa aina tuoreita tuotteita, koska tavarat eivät ole edes käyneet kaupan hyllyllä, toimitusjohtaja Erkki Timmerbacka kertoo. Me panostamme myös lähiruokaan, joten esimerkiksi tietyt vihannekset, leivät, lihat, kalat jne. tulevat meille toimituspäivän aamuna suoraan tuottajilta. Kylmäketju pitää. Erkki Timmerbackan mukaan kaksi vuotta toimineen Seulon palveluiden käyttäjäkunta on jatkuvasti suurentunut ja toiminta-alue laajentunut pääkaupunkiseudulta Tuusulaan, Keravalle ja Järvenpäähän. Käyttäjien joukossa on sekä vanhempia ihmisiä, joille kauppaan lähteminen on hankalaa, että nuoria perheitä. Lapsiperheissä aika on usein kortilla ja lasten kanssa kauppaan meno saattaa olla työlästä ja aikaa vievää. Nettitilauksen tekeminen kestää laskelmiemme mukaan noin seitsemän minuuttia eikä tarvitse edes lähteä mihinkään. Sen voi tehdä kotisohvalta noin 1,5 vrk ennen toivottua toimitusta, Heli Koukkula-Teixeira sanoo. Ruoan laadusta puhutaan paljon ja siitä, että pitäisi suosia lähiruokaa. Meidän kauttamme tämä onnistuu. Me teemme yhteistyötä lähialueen tuottajien kanssa ja joukossa on korkealle arvostettuja toimijoita, sekä alueella toimivia leipomoita ja maatiloja, Timmerbacka korostaa. Hänen mukaansa laatu koskee myös nk. kylmäketjua. Tilaukset toimitetaan erityisissä kylmälaukuissa, jotka pystytään jaottelemaan tuoteryhmien mukaan. Asumispalvelut. Seulon toimintaidea on lähtöisin ajalta, jolloin Erkki Timmerbacka teki töitä konsulttina. Nettikauppahan on periaatteessa samaa kuin perinteinen postimyynti. Me kuitenkin ajattelimme, että kaikkia palveluita kehitettäessä pitää tarkastella palvelukonseptia kodista käsin. Eli nähdä, mitä asiakas kotona ajattelee, ja mitä hän toivoo. Tältä pohjalta on syntynyt Seulo, jonka palvelukonseptiin kuuluu kaupan lisäksi myös pesula- ja kirjastopalvelut. Suunnittelemme myös kierrätyksen ottamista mukaan toimintaamme. Silloin asiakkaan ei tarvitse lähteä kauppaan viemään palautuspulloja eikä sanomalehtiä kierrätyspisteeseen. Me voimme hoitaa sen sekä ruokaostokset palveluna, ja asiakas voi vaikkapa lähteä lenkille. Ei turhia kaupassakäyntejä Annika Joutsenlahti kuuli Seulon palveluista Asuntosäätiön järjestämässä, uusille asukkaille tarkoitetussa tilaisuudessa. Ajattelin heti, että palvelu voisi soveltua hyvin minulle, koska minulla ei ole käytössäni autoa. Julkisilla on kauppoihin hankala matka enkä toisaalta oikein välitä viettää aikaa marketeissa esimerkiksi viikonloppuisin. Silloin on aina mukavampaakin tekemistä, Annika Joutsenlahti sanoo. Hän on käyttänyt Seulon palveluita lähes siitä lähtien, kun reilu vuosi sitten muutti kahden lapsensa kanssa asumisoikeusasuntoon, Suurpeltoon. Palvelu on toiminut koko ajan erittäin hyvin ja tuotteet ovat olleet laadukkaita. Yleensä ostan hedelmiä ja vihanneksia kotimatkalla jostain marketista, mutta kaikki perusraaka-aineet tilaan Seulon kautta. Palvelua on helppo hänen mukaansa käyttää. Tarvitaan vain Seulolta saatava tietokoneohjelma, jolla tilaus tehdään. Alussa ainoa vaikeus oli mieltää, mitä esimerkiksi tarkoittaa kilo omenoita, koska kaupassa asioidessa miettii enemmän kappaleita kuin kiloja. Tuotteiden laatu on Annikka Joutsenlahden mukaan ollut aina hyvää ja tuotteet hyvin valittuja. 12 Kotimaisema\n13 Palvelu on toiminut koko ajan erittäin hyvin ja tuotteet ovat olleet laadukkaita. Seulon Heli Koukkula-Teixeira katselee taustalla, kuinka Annika Joutsenlahti lajittelee kotiin tuodut ostoksen kaappiin. Kotimaisema\n14 Ajankohtaista As Oy Helsingin Aurinkokivi Vuosaaren Aurinkolahdessa perustuu Europahousen kutsukilpailun voittaneeseen ehdotukseen. Vastaa ja voita! Europahouse Award -kilpailu on käynnissä Lähetä kysymyksesi Kysy asumisesta -palstalle. Samalla voit lähettää toiveita jutuista, joita haluaisit lehdessä käsiteltävän. Voit vastata myös sähköpostitse: tai täyttämällä lomakkeen sivuillamme Kaikkien vastanneiden kesken arvomme 100 euron lahjakortin Stockmannille. Lähetä vastauksesi mennessä. Kysymykseni Kysy asumisesta -palstalle: Mitä aiheita haluaisit lehdessä käsiteltävän? Nimi, osoite ja puhelinnumero Asuntosäätiö kutsuu suunnittelijoita tavoittelemaan Europahouse Awardia, joka jaetaan Suomessa syyskuun alussa. Europahouse-säätiön kilpailu on tarkoitettu valmistuneille asuntokohteille. Kilpailu on suunnattu ekologisesti kestävää, laadukasta ja kohtuuhintaista asumista toteuttaville rakennushankkeille. Kilpailutyön ei kuitenkaan tarvitse täyttää kaikkia asetettuja kriteereitä, yksi riittää. Europahouse Award -kilpailu on kaksivaiheinen. Ensimmäinen on kansallinen ja sen kilpailuaika on Toisen vaiheen kansainvälinen kilpailu alkaa 30.6 ja päättyy Nyt toista kertaa pidettävän kilpailun järjestäjinä toimivat Europahousesäätiö sekä Asumisen rahoitus- ja kehittämiskeskus (ARA). Europahousesäätiössä Suomen, Hollannin, Tanskan ja Saksan rakennuttajat, suunnittelijat, asiantuntijat, tutkijat, urakoitsijat ja tuotevalmistajat kehittävät yhteistyössä asuinrakennusten suunnittelua, tuotantoa ja tuotteistoa. Postimaksu maksettu Vastauslähetys INFO: Espoo Kysy asumisesta Mitä olet aina halunnut kysyä asumisesta? Tällä palstalla käsitellään lukijoiden lähettämiä kysymyksiä. Lähetä omasi oheisella lomakkeella tai sähköpostitse. 1Vuokrasopimukseni päättyy maaliskuun viimeinen päivä. Kuinka nopeasti saan maksamani vuokravakuuden takaisin? Vakuusmaksu palautetaan viimeistään kahden viikon sisällä sopimuksen päättymisestä. Vakuusmaksu palautetaan täysimääräisenä, jos maksusaatavia ei ole, kaikki avaimet on palautettu, huoneisto on siivottu ja on moitteettomassa kunnossa. 2Olen asennuttanut vuokra-asuntoon sälekaihtimet. Saanko niistä korvauksen? Vuokralainen voi omalla kustannuksellaan asentaa asunnon ikkunoihin sälekaihtimet. Sälekaihtimet on kuitenkin vuokrasuhteen päättyessä jätettävä paikoilleen, eikä vuokranantajalla ole velvollisuutta maksaa vuokralaiselle hyvitystä sälekaihtimista. Mikäli vuokralainen haluaa ottaa sälekaihtimet mukaansa, on asentamisesta aiheutuneet jäljet korjattava ja ikkunapuitteet saatettava asennusta edeltävään kuntoon. Mikäli vuokralainen ei näin tee, ei jälkiä voida pitää tavanomaisena kulumisena, vaan ne kuuluvat vuokralaisen korvattavaksi. 3Asun vuokra-asunnossa. Astianpesukone sanoi sopimuksensa irti. Kuka maksaa? Uunin lamppu ei toimi. Vaihtaako vuokranantaja lampun? Mikäli asunnon varustukseen kuuluva astianpesukone rikkoontuu kesken vuokrakauden muusta kun vuokralaisesta johtuvista syistä on vuokranantajalla velvollisuus uusia rikkoontunut laite tai sen osa. Niin sanotut kuluvat osat, esimerkiksi lamput, loisteputket sytyttimineen, jääkaapin ja uunin lamput sekä palovaroittimet kuuluvat vuokralaisen hoidettaviksi. 14 Kotimaisema\n15 Uutta asumista Ennakkomyynnissä olevia kohteita Asunto Oy Helsingin Kotikivi Uusi värikäs kaupunginosa Alppikylässä. Kerrostaloon ja rivitaloon sijoittuvien 37 asunnon suunnittelusta on vastannut Arkkitehtitoimisto Veijo Kujala Oy. Asunto Oy Helsingin Kotisaari Tulossa 44 huoneistoa merelliseen Arabianrantaan. Playa Arkkitehdit Oy:n suunnittelema arkkitehtikilpailun voittaja nyt ennakkomarkkinoinnissa. Asumisen vinkit Teksti Henri Holmberg Kuva Juha Hellström Viikinmäki Jylhälle kukkulalle Viikinmäkeen 30 kotia, joissa pyritään yhdistämään pien-, rivi- ja kerrostaloasumisen parhaat puolet. Suunnittelukilpailun voitti Anttinen Oiva Arkkitehdit Oy. Rakenteilla olevia kohteita Valmistuneita kohteita Helsingin Valimomestari Asumisoikeusasuntoja savuttomaan kerrostaloyhtiöön Pitäjänmäelle rakennetaan 25 huoneistoa. Suunnittelijana on toiminut Arkkitehtitoimisto Forma-Futura Oy ja rakentajana Rakennus Omera Oy. Leinelän Granitti 33 asumisoikeusasuntoa aina yksiöistä 4 huonetta käsittäviin perheasuntoihin. Suunnittelusta on vastannut Arkkitehtitoimisto Jukka Turtiainen ja rakentamisesta Lemminkäinen Talo Oy. Leinelän Moreeni Leinelään tulossa 38 vuokrakotia erilaisiin tarpeisiin. Runsaan vuoden kuluttua valmistuva kohde on Graniitin suunnittelijoiden ja rakentajien käsialaa. Asunto Oy Espoon Seneca Tammikuun lopussa päästin muuttamaan Suurpeltoon. Arkkitehdit L-N Oy:n suunnittelemassa ja Peab Oy:n rakentamassa Senecassa on 44 modernia kotia. Nimityksiä Isännöitsijä AIT Henri Holmberg on helmikuun 2012 alusta lukien nimitetty kiinteistöpäälliköksi vastuualueenaan asuntojen hallinnoinnin ja kiinteistöomistuksen kehittäminen sekä yleiset energiataloudelliset ja palvelutarjontaan liittyvät kysymykset. Lattialämmitys vai lattian lämmitys? Usein tulee isännöitsijälle asukkaalta yhteydenotto, jossa ilmoitetaan talon laitteissa olevan vikaa kun asukkaan sähkölasku on niin suuri. Yksi suurimmista sähkösyöpöistä on kylpyhuoneen lattialämmitys. Märkätilan lattialämmityksellä on kaksi tehtävää: lisätä mukavuutta ja poistaa kosteutta rakenteista yhdessä ilmanvaihdon kanssa. Kaukolämmöllä lämpiävän kerrostalon märkätiloissa on usein sähköllä toimiva lattialämmitys patterin lisäksi. Mikäli kylpyhuoneessa on patteri, lattialämmitys on lähinnä mukavuuslämmitystä. Tällöin kannattaa etsiä pienin mahdollinen lämpötila, ettei se tunnu epämiellyttävältä. Jos lattia on selkeästi lämmin tai jopa kuuma, lämmitys on todennäköisesti täydellä teholla. Kun lattialämmityksen keskikulutus on noin 200 kilowattia neliötä kohden vuodessa, täydellä teholla kulutus saattaa jopa kolmin- tai nelinkertaistua. Lattialämmityksen tarve riippuu täysin tilan käytöstä. Mikäli kesäisin esimerkiksi lomien aikana suihkutellaan harvemmin, ei ole mitään järkeä myöskään lämmittää tilaa. Mikäli lattialämmitys on kuitenkin kesälläkin käytössä, ikkuna on tärkeä pitää suljettuna. Jos ikkuna on auki, veto huuhtoo tehokkaasti lämpöä lattian pinnasta, jolloin termostaatti tunnistaa lämmön haihtumisen ja alkaa lämmittää enemmän. Mikäli märkätilan kosteuseristykset on tehty oikein, kosteusongelmia rakenteisiin ei pääse syntymään. Jos lattialaatan sisällä on kosteutta pitkään, sinne voi syntyä mikrobikasvustoa. Pelkkä lattialämmitys ei kuivata tilaa, vaan ilmanvaihdon pitää myös toimia.\n16 HITAS-ASUNTOJA ALPPIKYLÄÄN Kerrostalossa on myös asuntopihoja. Viherhuoneet löytyvät ylimmästä kerroksesta. Uuteen värikkääseen kaupunginosaan Alppikylään on suunnitteilla ja ennakkomarkkinoinnissa 37 asuntoa käsittävä Hitas-kohde Helsingin Kotikivi. Kotikivessä on sekä kerrostaloasuntoja lasitetuin parvekkein tai asuntopihoin että rivitaloasuntoja, joissa on mm. viherhuone ylimmässä kerroksessa. Julkiset liikenneyhteydet ovat erinomaiset, mutta omille autoillekin rakennetaan talleja. Asunto Oy Helsingin Kotikivi Purilaskuja 2, Helsinki Huoneistoesimerkkejä: Kerrostalossa 2h+kk+s+ter+piha 2h+kk+s+ter+piha 2h+k+s 3h+k+s 3h+ks+s 4h+k+s 4h+k+s 6h+k+s 5h+k+s+autot. 49,5 m 2 56,0 m 2 64,5 m 2 77,0 m 2 84,0 m 2 103,5 m 2 112,0 m 2 121,5 m 2 133,0+20 m 2 Mh arv. alk , , , , , , , , ,70 Rivitalossa 4h+k+s+vih.h.+2p+piha 101,0+15,5 m ,30 Vh arv.alk , , , , , , , , , ,30 NYT SETELEILLÄ PELAAMAAN, kauden 2012 PELIOIKEUKSIA VUOKRALLE Hinta: 990 /pelioikeus. Voit myös kerätä kolmen kimpan, silloin hinta on enää 900 /pelioikeus. Asuntosäätiöön voi maksaa myös Smartumin liikunta- ja kulttuuriseteleillä. Kysy lisää: Päivi Tulokas puh Kalevalantie ESPOO Puh


Merenrantarakennnuspaikka Kokkola, Puotinniemi, Katajaluodontie 25 0,5 ha\nMerenrantarakennuspaikka Kokkola n. 0,6 ha\nPuotinniemi, Katajaluodontie - Surmasalmi\nKatajalahdenrantaan rajoittuva noin 0,6 ha määräalapalsta Kokkolan Puotinniemessä Katajaluodontie 25 kohdalta noin 450 metriä Surmasalmelle johtavaa yksityistietä (viitta Yksityistie 29) pitkin. Tienvarressa A4-kyltti ja punainen nauha maa-alueella.\nRannikon ja saariston osayleiskaavan mukaan määräalalla on omarantainen loma-asunnon rakennuspaikka. Rakennuspaikan rakennusoikeus on korkeintaan 190 kerros-m2 ja loma-asunnon rakennusoikeus korkeintaan 110 k-m2. Rakennuspaikalle saa rakentaa yhden loma-asunnon ja vierasmajan sekä sauna- ja talousrakennuksia siten että rakennusten kokonaismäärä saa olla enintään 5 kpl. Kts kaavamääräys\nMerenrantapuolen puusto rantaviivan ja tien välissä on noin 40-vuotiasta koivuvoittoista tuoreen kankaan (MT) kasvatussekametsää ja tien eteläpuoli noin 35-vuotiasta mäntyvaltaista tuoreen kankaan kasvatussekametsää. Puuston määrä on noin 60 m3 ja kohteen metsätaloudellinen käypä arvo noin 1700 €. Ei osuuksia yhteisiin alueisiin.\nKartta Lähestymiskartta Indeksikartta\nOstotarjoukset mmoy@anvianet.fi. Hintanäkemys 38.000 €/tarjoukset.\nOstaja maksaa kaupanvahvistuksen 120 €, 4 %:n varainsiirtoveron ja 119 €:n lainhuudon lunastamismaksun ja määräalan lohkomiskulut.


Uusperheen isä - osallistu tutkimukseen! - StepApp\nTämän tutkimuksen keskiössä ovat isät, jotka elävät uusperheessä. Vastaajiksi tavoitellaan miehiä, jotka ovat parisuhteessa ja joilla on lapsia edellisestä, eroon päättyneestä liitosta. Haluamme selvittää, miten parisuhteessa olevat miehet kokevat eron jälkeisen isänä olemisen. Tutkimuksen tavoitteena on kerätä tietoa isyyttä vahvistavista keinoista, joita ammattilaiset voivat hyödyntää kohdatessaan uusperheiden isiä. Tutkimus on osa Helsingin yliopiston lapsi-, nuoriso- ja perhesosiaalityön erikoistumiskoulutuksen opintoja.\nKiitos, kun vastaat kyselyyn! Tietoa uusperhe-elämää elävien miesten kokemuksista on vain vähän tarjolla, siksi jokainen vastaus on tärkeä. Vastaajien henkilöllisyystietoja ei kerätä ja tulokset raportoidaan niin, ettei niistä voida tunnistaa yksittäistä henkilöä. Jos haluat tietää kyselystä enemmän, voit ottaa yhteyttä. Vastaamiseen kuluu n. 15 minuuttia. Vastaathan 16.8.2020 mennessä!


Siirtolaisnuorten uusi ja kuvottava kiusaamismuoto "dajma" leviää ruotsalaiskouluissa - Uusi MV-LehtiUusi MV-Lehti\nSiirtolaisnuorten uusi ja kuvottava kiusaamismuoto ”dajma” leviää ruotsalaiskouluissa\nJulkaistu 09.03.2021 12:01, 11697 lukukertaa\nSiirtolaistaustainen nuori tunki sormiaan koulukaverin peräaukkoon: "Sitä kutsutaan dajmaamiseksi". Käräjäoikeuden mukaan "dajma" näyttäisi olevan yleistä Skogstorpin koulussa Ruotsissa, minkä vuoksi oikeusistuin ei pidä sitä seksuaalisena häirintänä.\nJälleen sarjassa monikulttuurisuuden monia rikkauksia…\n15-vuotias oppilas Skogstorpin koulussa Falkenbergissä on tuomittu 14-vuotiaan oppilaan pahoinpitelystä, johon liittyi muun muassa molempien etusormien tunkeminen pojan peräaukkoon. Rangaistuksena pahoinpitelystä tuomittiin 35 tuntia nuorisopalvelua.\nArabimaailmasta kotoisin oleva 15-vuotias kiusaaja hyökkäsi eräänä päivänä uhrinsa kimppuun koulussa viime vuoden lokakuussa. Hän antoi 14-vuotiaille ”korvatillikoita” ja potkaisi häntä kahdesti selkään. Lisäksi 15-vuotias tunki kaksi etusormeaan uhrinsa peräaukkoon.\nSyyttäjä vaati, että koulukiusaaja tuomitaan seksuaalisesta häirinnästä, mutta 15-vuotias selitti oikeudenkäynnissä, että teko on nimeltään ”dajma”, ja että ”se on yleistä koulussa”. Lisäksi eräs todistaja totesi, että ”sitä tapahtuu, ja niin tehdään koulussa”, että se on yleistä ”kiusantekoa”.\nTätä taustaa vasten Vargergin käräjäoikeus arvioi että tapahtunut kontakti ei ole ollut seksuaalista siten kuin syyttäjä on väittänyt. Sen vuoksi 15-vuotiasta ei tuomittu seksuaalisesta häirinnästä.\n”Esitetyn perusteella teossa on kyse pikemminkin kiusanteosta”, tuomioistuin kirjoittaa tuomiossaan.\nHyökkääjä tuomityiin kahdesta pahoinpitelystä 35 tunnin nuorisopalveluun. Hänen on myös maksettava 15 000 kruunua vahingonkorvausta uhrille.\nKai tässä mennään kohta siihen, että kun näitä kulttuuripohjaisia raiskauksia on niin paljon, niin ne eivät enää ole raiskauksia, vaan pientä lähikontaktia, mitä vain tapahtuu.


Mikä ihmeen vertaislaina? Mitä vertaislaina tarkoittaa ja mitä etuja ja haittoja sen käytössä on. | Aleksin talousblogi\nMistä remonttilaina kannattaa ottaa? →\nVertaislaina on lainaustapa, jossa yksilö lainaa rahaa toiselta yksilöltä. Vertaislainaan viitataan myös sosiaalinen lainan ja peer to peer -lainan sanoilla. Henkilö, jolla on tarpeeseensa nähden liikaa pääomaa, voi sopia lainaavansa rahaa toiselle, jolla rahaa ei ole tarpeeksi. Tällöin sovitaan myös lainattavasta summasta, takaisinmaksuajasta sekä mahdollisesta korosta. Mitä pienemmistä lainasummista puhutaan ja mitä läheisempi henkilöiden suhde on, sitä epämuodollisemmin lainoista yleensä sovitaan. Usein kaverukset lainaavat toisiltaan pieniä summia ja raha sovitaan maksettavaksi takaisin kun seuraavan kerran nähdään. Kun puhutaan suuremmista summista, saattaa lainan myöntäjä tuntea olonsa turvatummaksi, jos lainan takeeksi tehdään kirjallinen sopimus, johon kirjataan korko sekä takaisinmaksuaika. Myös vakuuksista voidaan joutua puhumaan.\nUsein lainasummien kasvaessa sopimusten luonteessa on nähtävissä kahtiajakoa. Lähimmille sukulaisille tai luotetuimmille ystäville myönnetyt lainat ovat perimältään enemmänkin sosiaalisia. Niissä varakkaampi osapuoli tahtoo olla avuksi ja antaa tällöin lainan usein edullisilla ehdoilla. Toisaalta toinen suuntaus on enemmänkin sijoitusluonteinen, jolloin lainalla on korkeampi korko, ehdoista sovitaan tarkkaan ja usein myös vakuudet otetaan käyttöön. Tällöin laina saattaa olla osittain myös sijoituksen kaltainen, jolloin lainan myöntäjälle tarjotaan osuus yrityksestä tai oikeus muuttaa osa velasta osakkeiksi myöhemmin.\nHistoriallisesti katsoen luotonanto on perustunut joko yhden tai monen varakkaamman yksilön kokoamaan pääomaan, jota on lainattu eteenpäin heidän sopivina pitämilleen henkilöille. Nykypankkien toiminta pohjautuu siihen, että tallettajien rahat kerätään yhteen, jolloin rahat lainataan pankkien toimesta eteenpäin soveltamalla rahanluontisuhdetta, vähimmäisvarantojärjestelmää unohtamatta. Nykyisin rahan arvo ei ole sidoksissa mihinkään kiinteään, kuten vaikkapa jalometalleihin, joten pankit hyötyvät siitä, kuinka helppoa rahanluonti on. Tämä on nähtävissä kasvaneena tehokkuutena. Näistä syistä vertaislainaus saattaa olla kovinkin pienimuotoista pankkien luottoihin verraten.\nKehitysmaihin annettavat mikrolainat\nJotkin lainasivustot tarjoavat mahdollisuuden tehdä lainan esimerkiksi kehitysmaissa toimiville yrittäjille. Tämänkaltaiset lainat ovat yleensä melko pieniä, noin 300:sta aina 3 000:een dollariin saakka, eivätkä lain myöntäjät saa sijoitukselleen lainkaan tai äärimmäisen vähän korkoa. Tällöin kehitysmaiden lainanottajille tarjotaan mahdollisuus ottaa laina erittäin kohtuullisen kokoisella korolla. Tämän mallin keskeinen tavoite on tarjota ihmisille apua, jotta he voivat selättää köyhyyden omalla työllään.\nUseimmissa länsimaissa on jo käytössä malli, jossa kuluttaja saa ottaa luottokortin ja pankin tarjoaman lainan. Tällöin palveluntarjoaja laskuttaa ja hoitaa sopimukset, mutta riski takaisinmaksusta on lainanantajalla. Toistaiseksi luotonanto on mahdollista ainoastaan paikallisesti.\nYstävien ja perheenjäsenten väliset lainat\nTällaisessa mallissa laina sovitaan tuttujen ihmisten kesken. Usein tämä hoituu täysin yksilöiden keskinäisellä sopimisella, mutta palveluntarjoajien palvelut mahdollistavat lainan virallistamisen ja maksujen kokoamisen. Lainaussivusto tarjoaa sopimuksille pohjan ja apua rahaliikenteen keskittämisessä ihmisille, jotka ovat jo entuudestaan tuttuja.\nVertaislainan mallien tarkoitus on tuoda takaisin luoton antamiseen liittyviä sosiaalisia ominaisuuksia, jotka ovat tyystin kadonneet perinteisestä pankkimallista, mutta kuitenkin pitää mukana myös hajautusta sekä riskienhallintaa. Verkkoon pohjautuvaa teknologiaa hyödyntäen on mahdollista tuoda yhteen luoton hakijat sekä sen antajat reaaliaikaisesti. Verkossa toimiminen keventää kustannusrakennetta, sillä fyysiset toimitilat eivät näin ole haaste eikä niistä tule kustannuksia. Ynnäämällä nämä tekijät pyritään saavuttamaan suotuisat tuotot ja kustannukset molemmille osapuolille. Vertaislainauksessa pankki jää osapuolena pois välistä ja näin ollen lainanantajat saavat pääomalleen kerrytettyä suurempaa korkoa, kun taas lainanottajat saavat lainalleen alhaisemmat korot kuin perinteisiä rahoituslaitoksia käyttäen.\nVertaislainan suurimpana ongelmana voidaan pitää sitä, että sijoittajia on vaikea löytää. Osasyynä tähän on ollut nähtävästi taloudessa riehunut kriisi, mutta myös luottamuksen kasvattaminen on ollut ongelma. Joillakin sivustoilla sijoittavat ovat myös joutuneet pettymään saamiinsa tuottoihin. Vertaislainan yleistymistä on hidastanut viranomaisvalvonta.


Huawei Honor 6X: edullinen Android-puhelin kaksoiskameralla – MobiiliBlogi\nPuhelimen takaa löytyy kahden kameran yhdistelmä:\n12 megapikselin Sony IMX386 Exmor RS -kamera, 1/2.9”, 1.25µm kokoiset pikselit\n2 megapikselin OmniVision OV2680-kamera, 1/5″, 1.75µm kokoiset pikselit\nHonor 6X:ssä pääkamerana toimii luonnollisesti 12 megapikselin sensori, jota käytetään kuvien tallentamiseen. Mukana oleva kahden megapikselin kamera toimii apurina mittaamassa etäisyyttä ja mahdollistaen tarvittaessa näin näyttävän bokeh-efektin, jossa tausta sumenee kuvattavan objektin ympärillä. Ohjelmisto tekee mahdolliseksi tarkennuspisteen säätämisen myös jälkikäteen kuvan ottamisesta.\nUutuuden muihin ominaisuuksiin kuuluvat muun muassa 4G LTE, WiFi 802.11b/g/n (2.4GHz), Bluetooth 4.1, GPS, GLONASS, kaksi SIM-korttipaikkaa (toinen toimii myös microSD-muistikorttipaikkana) ja kahdeksan megapikselin etukamera. Mukana on myös nopea, 0,3 sekunnissa toimiva sormenjälkilukija integroituna laitteen takaosaan, joka toimii lisäksi apuna navigoinnissa esimerkiksi kuvien selaamisessa ja niiden ottamisessa.\nPuhelimessa on Android 6.0 Marshmallow -käyttöjärjestelmä. Sen päällä on Huawein oma EMUI 4.1 -käyttöliittymä.\nHuawei Honor 6X 32GB/3GB on jo saatavilla keskeisimmillä Euroopan markkinoilla 249 euron hintaan. Paremmin varusteltu variantti (64GB/4GB) saapuu myyntiin ensimmäisen vuosineljänneksen aikana. Kyseisen mallin hinta pyörii 299 euron tuntumassa. Honor 6X: n saatavuus Suomessa on vielä kysymysmerkki, mutta sen saapumista myös tänne Pohjolaan voidaan pitää erittäin todennäköisenä. Huawei ilmoittanee tästä lisää lähitulevaisuudessa.\nInternational Business Time, Honor At CES 2017: Honor 6X Announced, Starting at $249\nAnandTech, Hands On With the Huawei Honor 6X\nWired, Honor unveils a £225 handset with a two-day battery life